
Si  quid  novisti  rectius  istis, 
Candidus  imperti;  si  non,  his  utere  mecum. 

Horat  Epist.  I,  6,67. 


libulli  librorum  mss.  ex  rudi  indigestaque  mole  Carolus  Lachmannus,  cum  anno 
h.  s.  XXIX  triumviros  illos  ederet  elegiacos  Romanos,  tres,  si  auctoritatem  spectamus,  si  numerum, 
quinque  selegit  codices,  qui  in  tali  condicione  fidissimi  ei  videbantur  et  ab  interpolationibus 
maxime  liberi :  Eboracensem,  Parisinum,  tertio  denique  loco  tres,  quatenus  consentiebant,  mem- 
branas:  Wittianam,  Datianam,  Askewianam.  Praeterea  adhibuit  fragmentum  illud  pervetustum 
et  emendatissimum ,  quod  Cuiacianum  dicitur,  excerpta  Vincentii  Bellovacensis,  Puccii  emen- 
dationes  ad  editionem  Regiensem  adscriptas;  excerptis  autem  Frisingensibus,  ad  quae  antea 
semel  a  Jano  Gebhardo  commemorata  primus  animum  intenderat,  casus  quidam  eum  fraudavit.i) 
Hoc  igitur  a  Lachmanno  posito  fundamento  posthac  TibuUi  carminum  tractatio  nitebatur,  nisi 
quod  Lucianus  Muellerus  primum  in  Fleckeiseni  annalibus  philoL  a.  1869,  pagg.  63 — 67, 
tum  in  editione  sua  a.  1876  emissa  ut  excerpta  Frisingensia  (saecl.  IX),  quae  in  usum  vocavit, 
summi  ad  Tibulli  textum  restituendum  esse  pretii,  ita  aliis  excerptis,  velut  Parisinis  et  Vincentii 
Bellovacensis^)  tatiquam  interpolationibus  insigniter  deformatis  optime  exposuit  nullam  per 
se  tribuendam  esse  fidem  atque  auctoritatem.  lam  autem  Aemilio  Baehrensio,  quan- 
tumvis  Lachmannus  de  melioribus  libris  plenis  desperasset  inveniendis,^)  nova-  nancisci  con- 
tigit  subsidia,  quorum  postquam  iam  in  libello,  quem  inscripsit  TibullischeBIatterp.  60  sqq. 
virorum  doctorum  excitavit  exspectationem,  duobus  annis  post  (a.  -^878)  editionem  suam 
in  lucem  protulit  praeter  fragmentum  Cuiacianum  (F.),  excerpta  Frisingensia  (Fris.)> 
excerpta  Parisina  (Par.),  hisce  integris  codicibus  superstructam : 

Guelferbytano  (G,  saecL  XV.),  Ambrosiano  (A,  saecL   XIV.),  Vaticano  (V,  saecl. 
XIV.  vel  XV.) 

Nunc,    quid    profecerimus    Baehrensiana    editione,    paucis   comprehendam.     Ac    primura 
quidem,  quamquam  ne  hos  quidem  codices  interpolationum  expertes  esse  abunde  adparet  con- 


*)  cf.  proleg.  p.  6. 

*)  Quibus   libris   plus  aequo  tribuisse  Richterum    dissertatione   de   Vincentii   Bellova- 
censis  excerptis  TibuUianis  a.  4865  Bonnae  edita  et  Protzenum  dissertatione  Gryphiswaldiensi 
de  excerptis  Tibullianis  a.   1869  publicata,  postquam  in  uaiversum   bane  explanavit   Mnelleras, 
singulis  nonnullis  exemplis  infra  illustrabitur  cf.  p.  32  sub  numero  I. 

^)  cf.  proleg.  p.  6. 

latis  subsidiis  iilis  pretiosissimis  F.  et  Fris.  (cf.  e.  g.  paneg.  Messal.  205  celerem  F  fato  GAV, 
Sulpic.  epist.  3,  2  iam  licet  F  non  sinet  GAV),  tamen  ipsos  multo  praestare  libris  a  Lach- 
manno  adhibitis  vel  inde  perspicuum  est,  quod  versus  nonnulli  (I,  2,  26;  II,  3,  16;  II,  3,  78; 
Lygd.  4,65),  quos  ab  Itahs  illis  notissimis  Seneca  Aurispa  Pontano  suppositicios  esse  diserta  con- 
firmant  testimonia,  desunt  in  Baehrensianis,  in  Lachmannianis  codicibus  traduntur.  Neque 
vero  multas  lectiones  antea  ob  Italorum  interpolationes  dubias  nunc  non  constat  antiquitus 
esse  traditas,  veiut  Puccii  emendationes  plurimas  in  propatulo  est  ipso  ex  cod.  G  desumptas 
esse.i)  Porro  Baehrensiani  libri  in  duas  discedunt  familias,  quarum  alteram  (x)  cod.  G.  et, 
quae  eiusdem  sunt  stirpis,  excerpta  Parisina,-)  alteram  (y)  codd.  A  et  V  repraesentant.^)  Quibus 
e  codicibus,  qui  ad  unum  eundemque  recurrunt  archetypum  (0),  omnes  fluxerunt  recentiores  (9), 
ita  ut  horum  lectiones  ab  illorum  testimoniis  diversae  non  antiquitus  traditae,  sed  ab  Italis 
excogitatae  sint  putandae,  quibus  nec  maior  nec  minor  fides  habere  liceat,  quam  quibuslibet 
a  nostratibus  prolatis  coniecturis.  Quibusnam  autem  cognationis  gradibus  ipse  archetypus  a 
fragmento  Cuiaciano  et  ab  excerptis  Frisingensibus  contingatur,  certi  quicquam  sciri  nequit. 
Haec  omnia  a  Baehrensio  plane  pleneque  exposita  extra  dubitationis  aleam  posita  sunt. 

Ahter  autem  res  se  habet,  si  quaerimus,  quae  ratio  intercedat  inter  duas  illas  codd. 
famihas  G  (Par.)  et  AV,  utra  in  tot  tamque  gravibus  testimoniorum  discrepantiis  alterutri  sit 
praeferenda.  Ac  Baehrensius  quidem  cod.  G.  palmam  dat,  utpote  qui  ex  vetusto  exemplari 
(saecl.  X  vel  XI)  fidelissime  exaratus  nulli  interpolationis  obnoxius  sit  suspicioni,*)  cura  is,  unde 
codd.  AV  deducti  sint,  codex  (saecl.  XII  vel  XIII)  saepe  librarii  interpolationes  expertus  sit,  ^) 
quade  re  sine  arrogantiae  periculo  se  putat  posse  contendere  inde  a  Scaligeri  editione  non 
maius  emolumentum  redundasse  in  crisin  TibuIIianam  quam  reciperato  a  se  libro  Guelferby- 
tano.6)  Itaque  hanc  tractandi  viam  atque  rationem  censet  instituendam  esse:  „Ubi  G  et  AV 
inter  se  dissentiunt,  his  fere  diffidendum,  ab  illo  autem  nisi  ob  causas  gravissimas  non  rece- 
dendum  illiusque  scripturas  pro  germanis  communis  utrique  archetypi  lectionibus  habendas 
esse."'^)  Huic  a  Baehrensio  de  cod.  G  prolato  iudicio  adstipulatus  est  K.  P.  Schulzius,  qui 
editionem  Baehrensianam  recensuit  in  ephemeride,  quae  dicitur  „Zeitschrift  filr  das  Gym- 
nasialwesen"  a.  1878,  ubi  vid.  p.  664.  At  vero  hac  de  re  prorsus  in  contrariam  disputavit 
partem  Conradus  Rossbergius,  qui  in  annal.  philol.  a.  1879  editis  pagg.  71—79  codicem  G 
tanquam  interpolationibus  egregie  depravatum  propriam  atque  peculiarem  auctoritatem  sibi 
vindicare  negavit,  codd.  autem  AV,  quippe  qui  fidelissime  propagati  ne  minimam  quidem  inter- 
polationis  prae  se  ferrent  speciem,  solos  pro  fundamento  critico  habendos  esse  periclitatus  est 
demonstrare.  Contendit  enim  librarium,  qui  codicis  G  (et  exc.  Par.)  exaraverit  parentem,  pro  ar- 
bitrio  textum  constituisse  interpolationumque  mole  deformasse  seu  merae  suae  indulgentem  mutandi 
lubidini  seu  aperta  exemplaris  sui  menda  pro  virili  parte  emendare  studentem.  Quas  interpolationes 
usque  adeo  in  cod.  G  grassatas  esse  censet,  ut  et  iis  locis,  quibus  utriusque  familiae  lectiones  suapte 
natura  ferri  possent,  cod.  G  potius  quam  codd.  AV  testimonia  in  suspicionem  vocanda  essent.^)  Quid 
quod  Rossbergius  statuit,  ubicunque  cod.  G  negari  nequeat  anteponendum  esse  codd.  AV  —  cuius 


*)  cf.  proleg.  p.  11. 

^)  cf.  prol.  p.  41,  14  sqq. 

^)  cf.  stemma  a  Baehrensio  depictum  p.  18. 

*)  prol   p.  15. 

*)  prol.  p.  17. 

^)  prol.  p.  16. 

^)  prol.  p.  17. 

«)  cf.  p.  75. 

generis  locorum  ipse  confitetur  longam  esse  seriem  —  scripturas  illius  non  nisi  ex  felicibus 
librarii  coniecturis  esse  restitutas?  ')  —  Hanc  contra  Rossbergii  ratiocinationem  Baehrensius 
in  eodem  annal.  philol.  volumine  (pagg.  473  et  474)  in  universum  magis  disputans  quam  singula 
ab  illo  viro  docto  proposita  argumenta  infringens  declaravit  Rossbergii  sibi  non  persuasisse 
argumentationem  prorsusque  sese  in  sententia  sua  perseverare. 

Quam  ad  controversiam  diiudicandam  ut  non  omnes,  sed  graviores  tantum  examinabo  codicum 
discrepantias'  ita  tales  quoque  tractabo  differentias,  quae  ab  illis  viris  doctis  in  medium  non  prolatae 
efficaces  visae  sint  hanc  ad  quaestionem  enucleandam  atque  explanandam.  Neque  vero  singula 
argumenta  ab  illis  proposita  deinceps  percensebo,  sed  in  praesens  neque  Baehrensii  neque 
Rossbergii  sententiam  respiciens  propriam,  quae  ad  controversiam  tractandam  aptissima  mihi  vi- 
debatur,  viam  atque  rationem  instituam. 


Caput  I. 

De  eodieis  G  fide  atque  auetoritate. 

Ac  primum  quidem,  ut  pervestigemus  et  cognoscamus,  quaenam  fides  tribuenda  sit  cod.  G 
—  nam  in  hoc  potissimum  litis  cardo  vertitur  —  ante  omnia  circumspiciendum  erit,  quibus 
locis  cod.  G  scripturae  diversae  a  testimoniis  codd.  AV  conspirent  cum  Fris. 
et  F.,  quae  fragmenta  constat  omnibus  ceteris  codicibus  longe  praestare.  Cuius  generis  si  in- 
venerimus  lectiones  per  se  tolerabiles,  eas  antiquitus  traditas  et  genuinas  esse  certum  erit  atque 
exploratum.    Cum  excerptis  autem  Fris.  cod.  G  hisce  concordat  locis:^) 

I,  1,2     multa     G  Par.,  Fris.,  Diomedes  magna  AV 

I,  1,5    vita        G  Par.,  Fris.  vitae       „ 

I,  1,64  vincta    G  Fris  iuncta      „ 

I,  1,71  nec         G  Par.,  Fris.  neque      „ 

I,  8,51  sontica  G  Fris.  sentita     „ 

(II,  3,63  gipsatos  G  Fris.  bipsatos  „ 

F  uno  loco  facit  cum  G  contra  AV:  paneg.  Mess.  40:  hic  aut  hic  tibi  GF,  hic 
aut  tibi  AV. 

lam  examinemus  has  scripturas  et  videamus,  quid  inde  lucremur. 
De  prima,  quam  commemoravi,  differeniia: 

I,  1,  2:  G   Et  teneat  culti  iugera  multa  soli 
AV  ,,       ,,         ,,  ,,        magna  ,, 

satis    superque    disputaverunt   Heynius   Wunderlichius  ^)    Dissenius  *)    Muellerus,  ^)    quos   inter 
omnes  constat  multa  veram  esse  scripturam,  quod  ad  demonstrandum  satis  erit  haec  attulisse     I,  1,2 
exempla : 


»)  p.  76  fin. 

*)  Quas  AV  cum  Fris.  et  F  communes  habent  scripturas,  de  iis  infra  dicetur. 

•)  cf.  „observationes  in  TibuUum"  editioni  Heynio-Wunderlichianae  adnexas  p.  4  et  5. 

*)  comment.  p.  8. 

»)  annal.  philol.  a.  1869,  p.  66. 

Lygd.  3j5.     Aut  ut  multa  mei  renovarent  iugera  tauri. 
Deinde  habemus   huius  loci  manifestam  imitationem  apud  Ovidium  Fast.  3,192 

et  oves  pavisse  nocehat 
Jugeraque  inculti  pauca  tenere  soli. 
Magis  incerta  fluctuant  interpretum  iudicia^)  de  altero  loco 
^»  ^'^  I,  4,5  G     Me  mea  paupertas  vita  traducat  inerti 

AV  .,      ,,  „  vitae      ,, 

Atque  alienum  est  hoc  loco  omnes  enumerare  et  coniecturas  factas  et  eas  interpreta- 
tiones,  quae  pertinent  ad  scripturam  vitae.  Nobis  enim,  quibus  proficiscendum'  est  a  scriptura 
vita  excerptis  Fris.  confirmata,  primum  omnium  videndum  est,  haec  num  aptum  efficiat  sensum 
Atque  coniunctivum  traducat  non  exprimere  optionem,  ut  volunt  nonnulli,  sed  conoessive,  quod 
aiunt  grammatici,  hoc  loco  adhibitum  esse  pro  licet  traducat,  adparet  ex  voce  insequenti  dum 
luceat.  Deinde,  quominus  ablativum  vita  inerti  accipiamus  pro  per  vitam,  ut  Goerenzius  ex- 
plicat,  obstat  ipsum  genus  dicendi,  quod  exemplis  comprobari  nequit.  Restat  igitur  Fruterii, 
quem  Gronovius^)  secutus  est,  interpretatio  et  aptissima  et  verissima:  „propter  paupertatem  hcet 
infament  me  homines  et  per  ora  traducar  tanquam  piger,  iners,  nihil  curo,  dum  assiduo  igne 
focus  mihi  luceat."  Quae  explicatio  quamquam  ipsis  poetae  verbis  non  satis  accomodata  eviden- 
tissime  illustratur  eiusdem  carminis  vv.  57  et  58: 

Non  ego  laudari  curo,  mea  Delia  :  tecum 

Dum  modo  sim,  quaeso,  segnis  inersque  vocer. 

Verba  autem  vita  inerti  pro  ablativo  causali  accipienda  sunt  ad  vocem  paupertas  pariter 
atque  ad  traducat  referenda,  ita  ut  hic  evadat  sensus:  Quia,  cum  alii  asSiduo  labore  divitias 
parare  studeant,  mea  vita  iners  est,  eam  ob  causam  pauper  sum  et  per  ora  traducor  hominum, 
sed  nil  curo,  dum  modo  e.  q.  s.  Traducere  autem  idem  significare  posse  quod  infamare, 
ostentui  vel  derisui  exponere  quasi  per  ora  hominum  ducere  hisce  conroboretur  exemplis: 

Propert.  III,  16,7^)   Nec  sic  per  totam   infamis  traducerer  urbem. 

Martial  VI,  77,5.     Rideris,  multoque  magis  traduceris,  Afer. 

Liv.  II,  38:  vestras  coniuges,  vestros  liheros  traductos  per  ora  hominum  .  .  . 

Petron.  Sat.  87  (ed.  Buecheler  p.  56).     Despectum  se  et  derisum  et  Iraductum  tnter   di- 
.  scipulos  .  .  .  ibid.  17  (p.  12)  peto  et  oro  ne  .  .  .faciatis  neve  traducere  velitis  tot  annorum  secreta. 
Recte  igitur  Muellerus  et  Baehrensius  vita  in  textum  receperunt. 

De  locis  vero,  qui  restant,  ubi  apertas  codd.  AV  exhibent  corruptelas:  iuncta  pro  vincta, 
sentita  pro  sontica,  hipsatos  pro  gipsatos,  hic  aut  tibi  pro  hic  aut  hic  tibi  omnino  nuUa  ex- 
I,  1,71  tare  potest  dClbitatio.  Etiam  I,  1,71  a  forma  nec  pro  neque  non  est,  quod  recedamus,  quoniam 
TibuIIus  nec  et  ante  consonantes  et  ante  vocales  posuit,*)  e.  g.  ante  consonantes  I,  1,26  nec 
semper,  29  nec  tamen;  ante  vocales  I,  2,95  nec  ante  I,  3,47  fiec  ensem.  Quod  attinet  ad  elo- 
I,  8,51  cutionem  sontica  causa  rarissima  illa  quidem  est  «eque  usquam  apud  scriptores  huius  aetatis 
ursupata,  tamen  duobus  bonis  confirmatur  documentis.     Dixit   enim  Festo  testante  Naevius:^) 


^)  cf.  Heyne-Wunderl.  observ.  p.  7  et  8. 

^)  In  Gronovii  antidiatrib.  elencho,  quem  excitat  Wunderlichius,  nil  de  hoc  loco  inveni. 
^)  In  Propertii  locis  excitatis  Lachmannianae   editionis  a.  1816  emissae  secutus  sum  nlimeros. 
*)  cf.   Kleemann   de    libri    tertii  carminibus ,    quae    TibuUi   nomine    cireumferuntur.   dissert.   Argen- 
torat.  a.  1876,  p.  34. 

^)  fragm.  com.  XXI,  128  Ribbeck  com.  Roman.  frag.^  p.  29. 


Sonticam  esse  oportet  causam,  qiiam  oh  rem 

Perdas  mulierem. 
Eiusdem  Vesti  testimonio  eandem  Catoi)  adhibuit  elocutionem.  —  Ipsas  autem  codd.  AV 
corruptelas  adhuc  commemoratas  ex  librarii  neglegentia  profectas  esse  sponte  elucet.  Nam 
vocem  magna  pro  multa  mori  illi  tribuendum  esse,  „quo  suppositis  synonymis  aut  totidem  syl- 
labarum  eiusdemque  mensurae  vocabulis  auctorum  verba  magis  ad  communem  tum  intellectum 
accomodabantur  aut  etiam  mera  variandi  lubidine  imrautabantur"  minime  necesse  est  cum 
Baehrensio^)  statuamus,  quoniam  vocabulorum  magnus  et  rnultus  frequentem  esse  in  codicibus 
variationem  non  minus  recte  adnotat  Muellerus,  ^)  quam  illud  vitae  ex  vita  per  simplicem  ortum 
esse  litterarum  confusionem.  De  reliquarum  autera  corniptelarum  origine  non  est,  quod  verba 
faciamus. 

His  igitur  locis  postquam  vidimus  cod.  G  scripturas  non  modo  excerptorum  Fris.  stabiliri 
auctoritate,  sed  etiam  reapse  optime  commendari,  iam  audiamus  Rossbergium  dicentem,  ubi- 
cunque  cod.  G  praeferendus  sit  codd.  AV,  illius  scripturas  revocandas  esse  ad  librarii  cuiusdam 
emendationes.  Fieri  sane  quidem  potuit,  ut  librarius  menda  tam  manifesta,  qualia  sunt  bipsatos, 
hic  aut  tibi,  iuncta  per  coniecturas  quasi  ultro  sese  ofterentes  in  integrum  restitueret.  Vix 
autem  ac  ne  vix  quidem  veri  ducemus  simile  sonticam  vocem  tara  raram  atque  ab  usu 
tam  remotam'*)  de  suo  illum  Tibullo  reddidisse.  Quid  vero  librarium  nescioquem  commo- 
visse  putabimus,  ut  scripturas  magna  et  vitae  per  se  minirae  intolerabiles  in  multa  et  vita 
irarautaret?  An  censes  tanta  illura  raonachum  praeditum  fuisse  artis  criticae  facultate,  ut  sen- 
tiret  cuiTuptelas  easque  quasi  divinitus  in  integrum  redigeret?  Itaque  cod.  G  scripturas,  quas 
hucusque  comraemoraviraus,  non  a  librario  excogitatas  esse,  sed  antiquitus  fuisse  traditas  et 
externa  testiraonia  et  arguraenta  interna  nos  cogunt,  ut  statuaraus. 

Utraque  autem  argumentandi  ratio  etiara  alio  quodam  valet  loco,  ubi  destituti  quidem 
sumus  excei^ptis  Fris.,  tamen  ipsis  in  codd.  G,  AV  ea  est  traditionis  natura  atque  indoles,  ex 
qua  maximum  capiaraus  emoluraentum  ad  quaestionem  propositam  discernendam.  E.xhibent 
enira  II,  1,67  H,  1,67. 

G  Ipse  interque  greges  interque  armenta  Cupido 

V     ,,     quoque  inter  greges  ,,  ,,  ,, 

A    ,,     quoque  inter  agros    ,,  ,,  ,, 

Quibus  in  testiraoniis  ante  omnia  oculis  sese  inculcabit,  quod  codd.  A  et  V,  quaraquam 
eiusdem  sunt  stirpis,  ita  inter  se  discrepanl,  ut  V  cum  G  lectionera  greges  habeat  coraraunera, 
A  exhibeat  scripturara  agros  ab  illa  diversissimara.  Atque  priusquam  transeo  hunc  ad  statum 
traditionis  explicandum  s^  memorabilem,  monendum  est  —  ut  statim  sciamus,  quorsura  tendat 
argumentatio,  —  Rossbergiura  lectionera  cod.  G  ex  librarii  coniectura  profectara  censentera^) 
Klotzii  emendationi  adstipulari,  qui  vocem  agros  in  apros  imrautavit.  ^)  —  Sed  in  praesens  nil 
curantes,  quaecunque  et  Klotzio  et  Rossbergio  visa  sunt,  priraura  oraniura  indagabiraus,  quid 
ex  ipso  traditionis  externo  habitu  possit  enucleari. .  Atque  testimoniis  tam  gi'aviter  ut  lioc  loco 
inter  se  dissidentibus  semper  primaria  est  quaestio,  quaenam  lectionum  ita  sit  comparata,  ex 


*)  orat.  fragm.  58  ed.  Jordan  p.  65. 

*)  prol.  p.  17, 

^)  annal.  philoL  1869,  p.  66. 

*)  cf.  iiifra  p.    33  sub  numero  II. 

")  pag.  78. 

«)  annal.  philol.  1869,  p.  793/94. 

qua  ceterae,  quomodo  originem  duxerint,  probabiliter  possit  erui:  haec  autem  lectio  communis 
archetypi  esse  iudicanda  erit.  Secundo  deinde  loco  anquirendum  est,  num  ita  sese  commendetur 
illa  scriptura,  ut  pro  vera  atque  genuina  haberi  possit.  Nunc  autem  si  cum  Rossbergio  a  cod. 
A  lectione  agros  ordimur,  quanam  ratione  ex  hac  lectione  codicis  V,  utpote  quem  constet  ex 
eodem  exemplari  descriptum  esse,  scripturam  greges  ortam  esse  nobis  fmgemus?  Neque  enim 
quisquam  sanae  mentis  de  errore  librarii  vel  lapsu  calami  cogitabit.  An  ad  eam  descendamus 
opinionem,  ut  per  coniecturam  putemus  Hbrarium  tam  foede  contra  rem  metricam  peccasse 
(inter  greges)?  Itaque  greges  ex  agros  deduci  nequit.  At  vero  si  statuimus  archetypum  codd. 
,AV(y)  tradidisse  ipse  quoque  inter  greges,  quid  veri  potest  poni  similius  quam  hbrarium  quen- 
dam,  ut  metricam  offensionem  toUeret,  vocabulo  greges  lectionem  agros  superscripsisse,  super- 
scriptam  vocem  —  quod  saepissime  factum  est  —  in  cod.  A  transisse?  Quoniam  igitur  greges 
ex  agros  haudquaquam,  facillime  agros  ex  greges,  quomodo  originem  traxerit,  intellegi  potest, 
haud  dubitabimus,  quin  archetypus  codd.  AV  hunc  textum  exhibuerit  corruptum:  ipse  quoque 
inter  greges.  Vides  igitur  ipsum  fundamentum  corruere,  quo  Klotzii  nititur  coniectura.  lam, 
ut  huius  corruptelae  pervestigemus  originem,  ad  cod.  G  confugiemus,  ubi  primum  nobis 
occurrit  lectio  greges,  quam  iam  antea  antiquiorem  esse  iudicavimus,  deinde  textum 
habemus  omnis  metricae  ofTensionis  expertem.  Atque  si  contigerit  verba  illa  depravata  ipse 
quoque  inter  greges,  quomodo  emanarint  ex  ipse  interque  greges,  probabiUter  demonstrare, 
tum  pro  certo  ponere  poterimus  cod.  G  hob  loco  communis  archetypi  (0)  servasse  scripturam. 
Fac  igitur  in  hoc  archetypo  per  compendium  scriptum  fuisse  interq;  (=  interque);  fac  porro 
hoc  compendium  cum  vocis  quoque  abbrevatione  simiUima  q,  confusum  esse,  tum  transpositio 
vocabulorum  inter  quoque  ideo  nil  habebit  miri,  quod,  ut  in  omnibus  fere  codicibus  taUa  facta 
sunt,  ita  his  quoque  in  libris  huius  rei  exempla  inveniri  paulo  post  videbimus.  Itaque  corruptelae 
nascentis  et  latius  serpentis  hanc  claram  nobis  informare  poterimus  imaginem: 

archetypus  0 
interq;  greges 


interq;  greges 

I 

inter  quoque  greges 

I 

quoque  inter  greges 

agros 
quoque  inter  greges 
(cod.  y) 


G  V  A 

interque  greges   quoque  inter  greges      quoque  inter  agros 

Itaque  demonstrasse  mihi  videor  cod  G  hoc  loco  scripturam  antiquitus  traditam  exhibere. 
Proximum  est,  ut  quaeramus,  num  etiam  pro  vere  TibuIIiana  haberi  possit.  Atque  caveas,  ne 
Klotzii  iudicio  acerbissimo  pariter  atque  inustissimo  tibi  imponi  patiaris  cum  indignatione  exclaman- 
tis  interque  greges  infelicissimam  esse  coniecturam  unquam  TibuUi  carminibus  adlatam.  Rossbergius 
nimirum  pro  sententia  sua  cum  illo  consentit;  sed  quid  valet  argumentum,  quale  est:  „Das 
quoque  scheint  nicht  aufgegeben  werden  zu  diirfen"!    Immo  vero,  post  pronomen  ipse  Amoris 


personam  maxima  cum  vi  extollens  quoque  illud  non  modo  supervacaneum  est,  sed  etiam 
admodum  languet  atque  claudicat.  Sed  audiamus  Klotzium,  qui  greges  ideo  ferri  non  posse  putat, 
quod  hoc  loco  non  de  mansiietis  pecudibus  agi,  sed  solis  de  feris  luculenter  adpareat  ex  verbis, 
quae sequantur  indomitas  .  .  .  inter  equas,  cui  sensui  etiam  armenta  boves  feros  interdum  signifi- 
cans  inserviat,  minime  autem  greges.  Quae  offensio,  ut  ad  irritum  redigatur,  hoc  respicias  exemplum 

II,  4,57  .  .  .  ubi  indomitis  gregihus  Venus  afflat  amores 

ex  quo  manifestissime  elucet  greges  etiam  de  feris  posse  dici.    Quod  cum  ita  sit,  quid  porro 
obstat,  quominus   indomitas  non  solum  ad  equas,  sed  etiam  ad  greges  et  armenta  tacit  refe- 
ramus?') 
Praeterea  cf.  hos  Ovidianos  locos    * 

Metam.  I,  513      .     .     .      non  hic  armenta  gregesque 
Horridus  ohservo. 
„      IV,  G34  Mille  greges  illi  totidemque  armenta  per  herbas 
Errabant. 
Cur  autem   ipsum  versum   euphoniae   non  satisfacere  censeat  Kiotzius,  non  perspicio.    Videtur 
interque  illud  in  eodem    versu   bis  positum  scrupulum   ei   adiecisse,    quamquara    huius   usus 
loquendi  permulta  apud  poetas  extant  exempla,  quorum  satis  habeo  unum  adscripsisse 

Lygd.  1,4  Perque  vias  urbis  munera  perque  domos. 
Congesserunt  talia  exempla  Handius  Tursell.  III,  p.  409,  Forbigerus  ad  Vergil.  Aen.  II,  358.  — 
Quibus  expositis  persuasum   habebimus  cod.   G  hoc  loco    scripturam  praebere  omni  ex  parte 
comprobatam. 

Quoniam  adhuc  tales  tractavimus  locos,  quibus  ad  cod.  G  auctoritatem  conroborandam 
ipsius  traditionis  natura  nobis  attulerit  auxilium,  nunc  ad  eas  transeamus  discrepantias, 
quas  ad  diiudicandas  solum  vel  ex  genere  dicendi  vel  ex  metricis  observationibus 
vel  ex  nexu  sententiarum  petenda  sint  argumenta.  s 

Atque  initium  capiemus  ab  eis  locis,  quibus  diversara  inter  se  duae  codicum 
familiae  exhibent  conlocationera  verborum.     Sunt  autem  hice: 

I,  1,78  despiciam  dites         G  (Par.)        dites  despiciam       AV 
I,  3,9    cum  me  G  me  cum  AV 

I,  3,30  fores  .  .  .  sacras         G  sacras  .  .  .  fores       AV 

I,  8,9    prodest  moUes         G  (Par.)        molles  prodest        AV 
I,  9,53  donis  puerum  G  puerum  donis  AV 

II,  6,49  promissa  mihi  (est)  G  mihi  promissa  (est)  AV 

Lygd.  3,27  reditu  dulci^)  G  dulci  reditu  AV 

de  Sulp.  et  Cerinth.  amor.  4,7     te  per  G  per  te     '  AVF 

Omnes  hos  locos  Rossbergius  dieit^)  in  cod.  G  mera  interpolatoris  lubidine  depravatos 
esse.  lam  concedamus  Rossbergio  falsum  cod.  G  exhibere  verborum  ordinem:  ante  omnia  ei 
obiciendum  est  huius  generis  corruptelas  satis  frequentes  in  libris  mss.  non  transponendi  lubi- 
dini  librariorura  tribuendas  esse,  sed  eorum  socordiae  atque  oscitationi.  Namque  quem  ad  finem 
putemus  interpolatorem  illura  e.  g.  I,  5,7  per  te  intactum  reliquisse,  immutasse  de  Sulp.  el  Cerinth. 


*)  cf.  Dissen  de  poesi  TibuUi  p.  165  et  171. 

*)  Quod  Baehrensius  prol.  p.  16  testatur,  Rossbergium  effugit. 

»)  1.  1.  p.  76. 

amor.  4,7  per  te  in  te  per?  —  Nunc  vero  differentias  illas  ad  obrussam  exigamus,  ut  videamus, 
num  rectam  de  his  cod.  G  scripturis  Rossbergius  pronuntiaverit  sententiam. 
I,  1,78  Primum  igitur,  quem  commemoravi,  locum  I,  1,78  sic  tradunt  codices 

G  (Par.)  Despiciam  dites  despiciamque  famem. 
AV  Dites  despiciam  ,,  ,, 

Quo  loco  cod.  G  sequendum  esse  iam  dudum  inter  viros  doctos  constat.  Ac  Baehrensio 
quidem  permirum  illud  accidit,  quod,  cum  olim^)  dites  despiciam  TibuIIi  consuetudini  magis 
respondere  temere  contendisset  atque  nullo  adlato  argumento,  postea^)  despiciam  dites  magis 
esse  ex  usu  Tibulliano  recte  ut  statueret  cum  aliis,  his  adductus  est  exemplis 

I,  4,82     Deficiunt  arles  deficiuntque  doli. 

II,  5,105  Pace  tua  pereant  arcus  pereantque  sagittae 
II,  6,9       Castra  peto  valeatque  Venus  valeantque  puellae. 
Quibus  locis  hos  addo  consimiles 

I,  7,6 i     Candidior  semper  candidiorque  veni 

II,  5,100  Cespitihus  mensas  ces})itibusque  torum. 

His  exemplis  perspicuum  est  talibus  in  repetitionibus  poetam  certam  sibi  imposuisse  regu- 
lam,  qua  eadem  verba  in  uno  eodemque  versu  bis  posita  non  proxime  sese  exciperent,  sed 
alterum  ab  altero  uno  vocabulo  dirimeretur.  3)  Admodum  autem  falsus  est  Dissenius,  cum  dicit*) 
„in  huius  modi  rebus  non  consuetudinem  quandam  valere,  sed  sententia  cuiusque  loci  quid 
postulet  videndum  esse,  unde  liqueat  hoc  loco  necessario  verbum  primum  locum  occupare  debere." 
Namque  primum  non  video,  quomodo  sensus  mutaretur  aut  infringeretur,  si  dites  in  versus 
initio  positum  esset;  deinde  autem  vel  plurimum  consuetudini  tribuendum  esse  ex  eo  patet, 
quod  non  modo  usquequaque  constans  est  ille  usus  dicendi,  sed  etiam  consulto  atque  dedita 
opera  poetam  rationem  illam  verborum  conlocandorum  amplexum  esse  certissimo  potest  demon- 
strari  argumento.  Ubicunque  enim  poetae  per  metrum  licebat  utramque  adhibere  verborum 
posituram,  velut  I,  4,82;  I,  7,64;  II,  5,100  semper  eam  selegit,  qualem  hoc  loco  praebet  cod.  G. 
Accedit,  quod  despiciam  dites  metrica  re  magis  comprobatur;  namque  in  initio  pentametri 
dactylus  spondeo  sequente  multo  frequentius  et  elegantius  conlocatur  quam  spondeus  dactylo 
sequente,  praesertim  cum,  ut  hoc  loco,  ipse  hexameter,  qui  antecedit,  a  dactylo  initium  capiat.  ^) 
Ij  8,9  Huic  loco  adicio  I,  8,9,  ubi  legimus  in 

G  (Par.)  Quid  tibi  nunc  prodest  molles  coluisse  capillos 

AV  ,,        ,,        ,,      molles  prodest  coluisse  capillos 

Quo  loco  cod.  G  rectum  atque  genuinum  exhibere  ordinem  verborum  a  superioribus  edi- 
tioribus  prorsus  neglectum  iterum  ex  Tibulli  consuetudine  —  quoniam  neque  sensus  neque 
metrum  ullam  ansam  dat  diiudicandi  —  satis  magna  cum  probalitate  demonstrari  potest.  Cum 
igitur  hoc  loco  conlocationes  verborum  ita  inter  se  differant,  ut  in  codd.  AV  per  chiasmum, 
quem  vocant,  posita  sint  verba,  altera  autem  in  positura  verborum  chiasmus  non  extet,  circum- 
spiciendum  erit,  utram  in  similium  verborum  iunctura  poeta  magis  adamaverit  rationem  conlo- 


^)  Tibullische  Blatter  p.  62. 
^)  prol.  p.  14, 

*)  cf.  infra  p.  35  sub  num.  III. 
*)  comment.  p.  29. 

^)  cf.  L.  Mueller  de  re  metrica  p.  145,  Drobisch  in  act.  societat.  saxon.  Lips.  a.  1871  vol.  XXIII, 
p.  1  sqq.,  ubi  vid.  p.  12. 

candi.    lam  haec  si  respexeris  exempla,   codicis  G  quin  praeferendum  sit  testimonium,  nulla, 
opinor,  tibi  residebit  dubitatio: 

I,  4,47  Xec  te  paeniteat  duros  siibiisse  lahores  v 


I,  3,33  At  mihi  contingat  patrios  celebrare  Penates 


II,  4,7     0  ego  ne  possim  tales  sentire  dolores 


II,  3,44  Praedator  cupit  imrnensos  obsidere  campos 


Lygd.  4,65  Saevus  amor  docuit  validos  tentare  lahores 

Quorum  exemplorum  ea,  quae  tertio  et  quinto  loco  laudavi,  eo  sunt  evidentiora,  cpiod  metrum 
non  obstitit  poetae,  quominus  utraque  uteretur  positura  verborum.  Sed  exempla,  quae  cod. 
G  hoc  loco  sequendum  esse  confirmant,  latius  patent,  si  eorum  quoque  rationem  habemus, 
quibus  si  non  verbi,  a  quo  pendet  infinitivus,  at  certe  adiectivi  solo  infinitivo  a  substantivo  suo 
seiuncti  eadem  sit  conlocatio,  quam  cod.  G  exhibet,  velut 

I,  10,61  Sit  satis  e  membris  tenuem  praescindere^)  vestem. 

I,  9,30  Nunc  pudet  ad  teneros  procuhiiisse  pedes. 

I,  1,30  Aut  stimulo  tardos  increpuisse  boves 

n,  1,72  Gestit  et  atroces  perdomuisse  viros. 
Hac    autem   a   consuetudine    tam    multis    exemplis    illustrata    quod    duo    tantum    abhorrent, 
scilicet 

I,  1,50  Qui  maris  et  tristes  ferre  potest  pluvias 
II,  3,60  llli  selectos  certent  praehere  colores 
statuendum  erit  his  locis  nonnisi  metrica  necessitate  coactum  poetam  a  se   discessisse.    Sed 
accedit  alterum  argimientum  huius  ipsius  distichi  ex  structura  repetitum.    Si  enim  cod.  G  sequi- 
mur,  maxima  cum  concinnitate  inter  se  respondent  —  id  quod  saepenumero  fit  —  verba 
hexametri molles    coluisse       capillos. 

'  J  -  ^ 

et  pentametn mutatas  disposmsse  comas. 

Similem  habemus  responsionem  I,  4,47.  48 

Nec  te  paeniteat  duros  suhiisse  lahores 

'  '  ' 

Aut  opera  tnsuetas  atteruisse  manus. 

Dehinc  progrediemur  ad  illam  discrepantiam  discemendam,  quae  extat  1,  3,9 

G  Delia    non   usquam,    quae  cum  me  mitteret  urhe  '    ' 

AV     „        „  „  „     me  cum        „ 

Quo  loco  ab  omnibus  et  editoribus  et  interpretibus  mihi  est  dissidendum.  Atque  —  hoc 
ut  statim  moneam  atque  absolvam  —  Huschkius  Heynius  Muellerus  propter  insequentem  (v.  10) 
vocem  ante  cum  Dousa  scripserunt  quam  pro  cum.  Sed  ipse  sonus  verborum  usquam  quae 
me  quam  tam  graviter  ferit  aures,  ut  talem  cumulationem  vocabulorum  dissonorum  nefas  sit 
Tibullo  per  coniecturam  imputare.  Hanc  autem  off"ensionem  Heynius  verbo  substantivo  est 
post  usquam  inserto  lenire  studuit,  quem  Wunderiichius  ^)  secutus  est,  „cum  copula  ad  priora 
quoque  non  hic  mihi  mater  (v.  5)  et  non  soror  (v.  7)  pertineat."    Sed  primum  ne  desideramus 


^)  Hanc  perbonam  cod.  G  scripturam  genuinam  iudico. 
*)  cf.  observat  p.  60. 

quidem  verbum  substantivum  saepissime  omissum  (e.  g.  I,  4,23;  I,  7,40  sqq.;  II,  1,80;  II,  3,32; 

II,  5,d07);  deinde  autem  ipso  ex  eo,  quod  vv.  5  et  7  copula  abest,  liquido  adparet  poetam  de 
industria  est  omisisse,  quo  gravior  fieret  oratio  atque  nervosior.  Porio  audacissima  est  ratio, 
qua  coniecturae  alicuius  gratia  insuper  intolerabilis  nova  coniectura  eaque  superftua  textui 
immisceatur.  Omnino  autem  nullam  extare  causam,  qua  coacti  illud  cum  propter  sequentem 
vocem  ante  removeamus,  recte  dicit  Handius  in  Tursell.  I,  p.  377.  Namque  non  est,  cur  ante  et 
cum  comparationis  ratione  cohaerere  statuamus,  sed  cum.  tempus  distinctius  atque  accuratius  defi- 
niens  per  se  ipsum  stat,  quade  re  Lachmannus  Dissenius  Baehrensius  suo  iure  cum  retinuerunt. 
lam  autem  quaestio  oritur,  utrum  cum  me  (G)  an  me  cum  (AV)  scribendum  sit.  Atque  admodum 
est  notabiie,  quod  ne  Baehrensius  quidem  cod.  G  lectionem  in  textum  recepit,  a  quo  codice  ipse 
dicit  nisi  ob  causas  gravissimas  non  recedendum  esse.  Qua  re  eo  magis  adductus  sum,  ut  non 
solum  ipsius  Tibulh  et  Lygdami,  sed  etiam  Gatuhi  Horatii  Propertii  Ovidii  in  usum  dicendi  huc  perti- 
nentem  inquirerem.  (^uos  apud  poetas,  nisi  exemplum  me  eftugit,  ubicunque  coniunctio  cum 
proxime  adposita  est  pronominibus  me  te  se,  ante  haec  pronomina  collocata  est,  nusquam  ea 
sequitur.     Legimus  igitur 

apud  Tibullum:  cum  me  I,  4,79;  9,79;  cum  te  II,  5,43;  apud  Lygdamum:  cum  te  4,55; 
cumseb,A;  apud  Catullum:  [cum  te  80,3]  ^),  cum  se  66,52;  apud  Horatium:  cum  me  Sat.  II,  3,262; 
[I,  4,107];  cum  te  Sat.  I,  1,38;  11,  4,4;  II,  7,65;  cum  se  Epist.  I,  16,64;  II,  1,261;  apudProper- 
tium:  c%im  me  III,  7,33;  IV,  2,13;  ciim   te  III.  12,27;  III,  29,9;  apud  Ovidium:  cum  me  Amov. 

III,  1,57;  Epist.  ex  Ponto  I,  2,11;  I,  9,15;  cum  te  Heroid.  15,189  (ed.  Biese). 

Huic  autem  usui  dicendi  sibi  constanti  unus  locus  Tibuilianus  videtur  repugnare,  scil. 

I,  2,67    ....    qui  te  cum  posset  habere 
Quibus  locus  propter  relativum  pronomen,  quod  ejctat  ante  te  cum,  ei,  de  quo  agitur,  simillimus 
est.     Quid  igitur?  Num  putemus  hoc  exemplo  lectionem  codd.  AV  quae  me  cum  fulciri?  Minime! 
Illo  enim  loco  (I,  2,67)  poetae  iustissima  erat  causa,  cur  a  communi  usu  loquendi  discederet. 
Quoniam  enim  tota  vis  atque  gravitas  sententiae  ipso  in  pronomine  te  posita  est: 

qui  te  cum  posset  habere 

Maluerit  praedas  stultus  et  arma  sequi. 
oppositionis,  quae  extat,  acuendae  causa  vocem  te  poeta  consulto  conlocavit  in  arsi.  Hoc  autem 
loco,  Sji  cum  codd.  AV  scriberemus  me  cum,  haec  vocabulorum  conJocatio  a  vulgari  usu  dicendi 
abhorrens  non  haberet,  unde  excusari  posset;  immo  vero,  quoniam  temporis  notio  hoc  loco 
premitur,  illud  cum  multo  aptius  in  arsi  positum  est  quam  in  thesi.  lam  autem,  ne  cui  vide- 
atur  pronomen  relativum  antecedens  illo  loco  quicquam  valuisse  ad  vocabulorum  ordinem  eamque 
ob  causam  hoc  quoque  loco  scribendum  esse  mecum.,  hunc  ad  scrupulum  removendum  Ovidii 
affero  exemplum,  quod  legimus  Epist.  ex  Ponto  I,  2,11  qui  cum  me.  Videmus  igitur  codicis  G 
scripturam  omni  ex  parte  commendari. 

Nunc,  ut  differentiam  codd.  discernamus,  quae  extat 
IIj  6  49  II,  6,49  G:  Saepe  ubi  nox  promissa  mihi  est,  languere  puellam 

AV      ,,        ,,       ,,     mihi  promissa  est,         ,,  ,, 

primum  omnium  animadvertendum  est  alteram  verborum  conlocationem  alteram  efficere  spe- 
ciem  metricam 

G    —  ^  ^  —  r uvj  — 1 o  u  —  u 

AV  —  ^^  —  [ovj — J vj  u  —  ^ 

lam  quaeritur,  num  poeta  alteram  alteri  eis  locis  praetulerit,  quibus  utramque  potuerit  adhi- 
bere.     Atque  priore  metrica  forma  usus  est 


^)  Loci  uncis  inclusi  ita  sunt  comparati,  ut  poeta  inversum  ordinem  non  potuerit  adhibere. 

II,  3,56  llla  gerat  vestes  tenues,  quamquam  dicere  potuit  teniies  vestes 

II,  4,53  Quin  etiam  sedes  iiibeat          „  „           „       iixbeat  sedes 
posteriore 

II,  4,41   Qiiin  tua  tunc  iUvenes  spectent  „  „           „       spectent  iiivhies 

II,  6,43  NeclacrimisocUlosdignaest     „  „            „       digna~est  dcUlos 

II,  6,45  Lena  necat  miserum  Phryne    „  „           „       Phryne  mtserUm 

Quibus  ex  exemplis  quoniam  apertum  est  utrumque  schema  metricum  a  poeta  pariter 
usurpatum  esse,  hac  ex  parte,  quid  statuendum  sit,  pervestigari  nequit.  Propius  accedemus 
ad  veritatem,  si  quaeremus,  utrum  promissa  an  mihi  cum  insequenti  verbo  substantivo  pro 
TibuUi  consuetudine  aptius  coalescat,  id  quod  hoc  exemplo  in  clara  conlocabitur  luce: 

I,  8,57  Nota  Venus  furtiva  mihi  est  .  .  . 
ubi  habes  eundem  verborum  ordinem,  idem  metrum  atque  in  eo  versu,  qualem  cod.  G  exhibet. 
Itaque  huius  lectionem  pro  vera  habebimus.  — 

Nihilo  tamen  setius  omnibus  locis,  quibus  cod.  G  verborum  conlocationem  praebet  a  codd. 
AV  diversam,  illa  recta  potest  exigtimari.  Neque  id  mirum.  Quoniam  enim  in  aliis  quoque 
codicibus  pristini  verborum  ordinis  per  librariorum  socordiam  turbati  exempla  reperiuntur, 
cur  tandem  Rossbergii  gratia  opinemur  cod.  G  iis  carere?  lam  supra  attigi  locum  extantem 
de  Sulp.  et  Cerinth.  amor.  4,7,  ubi  codd.  AV  lectio  per  te  pro  te  per  (G)  et  stabilitur  fragmento 
Cuiaciano  et  comprobatur  simili  loco  I,  5,7,  ubi  in  cod.  G  recte  legimus  per  te,  cum  AV  per 
corruptelam,  quam  ex  versu  ineunte  apertum  est  irrepsisse,  exhibeant  parce. 

Deinde  1,  3,30,  ubi  traditum  est  in  I^  3  30 

G  Ante  fores  lino  tecta  sacras  sedeat 
AV    ,,     sacras  ,,        ,,     fores        ,, 
quomiuus  cum  cod.  G  faciamus,  illa,  quam  poetae  elegiaci  sequi  solent,  impedit  regula,  ut  in 
priore  pentametri  membro  adiectivum,  substantivum,  ad  quod  illud  refertur,  in  posteriore  ponant. 
Hunc  autem  usum  propterea  supersedemus  exemplis  illustrare,  quod  unoquoque  fere  pentametro 
eum  invenimus  comprobatum.  ^) 

I,  9,53,  ubi  exhibent  l^  9,53 

AV  At  te,  qui  puerum  donis  corrumpere  es  ausus 
G     ,,    ,,      ,,    donis  puerum  ,,  ,,       ,, 

sola  metrica  differentia,  quae  intercedat,  accurate  ponderanda  diiudicare  poterimus,  utra  sit  vera 
scriptura.    Atque  haec  diversa  inter  se  habemus  schemata  metriCa 

AV ru  o "] 00  —  u 

G i 00  — J 00  —  <j 

quorum  in  priore  vox  anapaestica  (puerum)  antecedit  vocem  spondiacam  (donis),  sequitur  in 
posteriore.  lam  ut  indagemus,  utram  metricam  formam  poeta  alterutri  praetulerit,  ei  nimirum 
aliquid  valebunt  versus,  in  quibus  utramque  potuerit  adhibere  poeta,  alterutram  selegerit.  Atque 
haec  percenseas  exempla 

I,  3,87  Ac  circa  gravtbus  pensis  affixa  pitella. 

I,  4,81   Eheu,  quam  Marathus  lento  me  torquet  amore! 

I,  5,69  At  tu,  qui  potior  nunc  es,  mea  fata  timeto. 
II,  3,58  Illi  sint  comites  fusci,  quos  India  torret. 
Quibus  omnibus  in  vereibus  prius  metrum,  quod  habemus  in  versu  codicibus  AV  tradito,  poetam 
scientem  praetulisse  inde  manifestum  est,  quod  nil  obstitit^  quominus  diceret 


^)  Hac  de  re  bene  disseruit  Gruppius  „Die  romische  Elegie"  I,  p.  20. 

pro:  grdvibus  pensis  pensts  grdvihus 

„     Mdrdthus  lento  lento  Mdrdthus 

„     potwr  nunc  es  nunc  es  pbtwr 

„     cbmites  fuscl  fuscl  cbmttes. 

At  vero  in  versibus,  quorum  species  eadem  est,  quam  versus  exhibet  in  cod.  G  traditus,  ut 
I,  1,59  Te  spectem,  supremd  mihl  cum  venerit  hora 
I,  2,t)l  Quin  credam?  nempe  haec  eddem  se  dixit  amores 
I,  8,61   Quid  prosunt  drtes,  miserum  si  spernit  amantem 
II,  3,32  Felices  olim    Veneri,  cum  fertur  aperte 
statim  vides  ne  potuisse  quidem  poetam  prae  variis  impedimentis  alteram  instituere  verborum 
conlocationem.    Itaque  hoc  loco  necesse  est  sequamur  testimonio  codd.  AV.    Quo  concesso  in 
Lygd.3,27     propatulo  est,  quid  de  ultima  statuendum  sit  differentia  huius  generis,  quae  extat  Lygd.  3,27 

G    At  si  pro  reditu  dulci  quaecunque  voventur 
AV  ,,    ,,     ,,     dulci  reditu  ■ ,,  ,, 

quos  inter  versus  prorsus  idem  interest  discrimen  metricum,  quod  modo  disceptavimus 

G fuo "j  -■ u  u  —  u 

AV [ OU J O  ij  —  o 

praeterquam  quod  nunc  duae  codicum  familiae  quasi  vices  alternaverunt.  Idem  enira  argumen- 
tum,  quod  antea  valebat  ad  cod.  G  testimonium  repudiandum,  hoc  loco  aptum  est  ad  eius  fidem 
comprobandam.  Restat  sane,  ut  demonstretur  Lygdamum  illa  in  consuetudine  cum  Tibullo 
consentire,  quod  ita  esse  his  exemplis  perspicuum  est: 

1,21  Sed  primum  meritdm  Idrgd  donate  salute 
4,39  Hanc  primum  ventens  plectro  modulatus  ehurno, 
ubi  metri  causa  poeta  dicere  potuit  Idrgd  meritdm  et  plectro  veniens.     Quoniam  autem  nullum 
apud  Lygdamum  inveni  exemplum,  quo  dulci  reditu  perinde  probaretur  ac  reditu  dulci,  non 
dubito  lectionem  codicis  G  pro  vera  iudicare. 

lam  igitur  eorum,  quae  de  discrepantiis  ad  verborum  conlocationem  pertinentibus  exposuimus, 
ut  summam  faciamus,  effecisse  nobis  videmur,  cod.  G  pristinum  et  genuinum  exhibere 
verborum  ordinem  hisce  locis 

I,  1,78  despiciam  dites  ;  I,  3,9  cum  me;  1,8,9  prodest  molles ;  II,  6,i9  promissa  mihi  est; 

Lygd.  3,27  reditu  dulei; 
codd.  AV  hisce: 

I,  3,30  sacras  .  .  .  fores ;  I,  9,53  donis  puerum;  de  Sulp.  et  Cerinth.  am.  4,7  per  te. 

Itaque  videmus  praeoccupata  opinione  magis  quain  his  differentiis  accurate  examinatis 
Rossbergium  contendisse  omnibus  his  locis  cod.  G  depravatum  esse  per  interpolationem ;  etenim 
ipsorum  locorum,  quibus  ille  codicis  G  statum  interpolatum  studebat  evincere,  plerique  abunde 
adfatimque  nos  docuerunt  codici  G  magnam  tribuendam  esse  fidem  atque  auctoritatem.  Nam- 
que  tam  egregias  atque  exquisitas  cod.  G  vidimus  exhibere  scripturas,  quas  —  ut  taceam  de 
depravatione  per  interpolatorem  commissa  —  ne  emendatrici  quidem  operae  librarii  ali- 
cuius  nobis  liceat  adscribere,  sed  quae  solo  a  poeta  ipso  profectae  esse  possint.  An  putabimus 
monachum  quendam  tam  subtilia  sensisse  discrimina,  qualia  inter  diversa  illa  codicum  testimonia 
explanavimus  intercedere?  Nunc  si  consideraverimus  lectionem  illarum  codicis  G  nonnullas 
antea  vel  neglectas  esse  (ut  I,  8,9  prodest  molles)  vel  omnino  non  notas  fuisse  (ut  I,  8,9  cum 
me ;  Lygd.  3,67  reditu  dulci),  intellegemus  magnum  e  codice  G  recuperato  in  TibuIIi  textum 
restituendum  redundasse  fructum.  Itaque  haud  cunctabimur  statuere  cod.  G  ad  bonum  re- 
currere  exemplar.  Quod  si  ita  est,  haec  tenenda  erit  ratio  tractandi:  ubicunque 
codicis  G  scriptura  nescioquam  ob  causam  anteponenda  est  testimonio  codicum. 

AV,  illa  antiquitus  tradita   et   recta   neque  tamen    ex   correctoris   ingenio   orta 
iudicanda  est. 

Talium  igitur  locorum  iis,  quos  adhuc  persecuti  sumus,  addam  nonnullos.  —  Atque  sunt 
lectiones   codicis  G  permultae,  quae  quin  verae  sint  nulla  fere  exoriri  possit  dubitatio,  velut 

I,  6,18    G    Neve  cuhet  laxo  pectus  aperta  sinu  I,  6,18 

AV     ,,         „      lasso     ,,  „  „ 

ubi  laxo  etiam  Ovidian     quodam   loco,  quo  hic  Tibullianus   aperte   exprimitur,   comprobatur; 

legimus  enim 

Fast.  I,  408:  Altera  dissuto  pectus  aperta  sinu 

cf.  Tibull.  I,  t),40:  Et  fiiiit  effuso  cui  toga  laxa  sinu. 
Deinde  II.  6,45  optimam  cod.  G  praebet  scripturam  II,  6.45 

Lena  necat  misomm  Phry.ne 

ubi ,,      vetat         ,,  ,,  codd.  AV 

exhibent  per  lenem  corruptelam.    De  lectione  autem  necat  antea  pro  Pontani  emendatione  habita, 
a  Lachmanno  *)  iniuria  addubitata,  non  est,  quod  fusius  disseram,  quoniam  bene  de  ea  Disse- 
nius^)  mihi  videtur  disputasse;  hoc  tantum  commemoretur  necat  commendari  similibus  elocu- 
tionibus  ad  amoris  cruciatus  pertinentibus,  ut  paulo  infra  legimus 

v.  51   Tiinc  morior  curis      ........ 

I,  9,45  Tum  miser  interii  stulte  confisu^  amari 

cf.  II,  6,17  Tu  miserum  torques 

Porro  II,  6,46  in  cod.  G  recte  legimus  itque  reditque  pro  lectione  codd.  AV  sensu  cassa      n.  6,46 
tuncque,  quae  procul  dubio  profecta  est  ex  confusione  vocis  n- (=  it)  et  compendii  ix  (=tunc). 
De   formula   autem   solemni  itque   reditque    cf,   Dissen.  comment.  p.  311,  Forbiger.  ad  Vei^, 
Aen.  IV,  438.  —  ^ 

Sed  talibus  in  locis,  quibus  codicis  G  scripturas  praeferendas  esse  codd.  AV  lectionibus 
per  manifestam  neglegentiam  depravatis  primo  quasi  adspectu  eluceat  (cf.  praeterea  I,  3,-25. 
I,  4,29;  I,  8,1;  I,  9,36;  I,  10,21;  II,  1,36;  4,44  etc.)  non  est,  quod  diutius  commoremur.  Itaque 
ad  eas  progrediamur  discrepantias  examinandas,  de  quibus  ut  aliorum  virorum  doctorum,  ita 
Baehrensii  et  Rossbergii  fluctuant  sententiae  atque  vacillant,  velut 

I,  2,21  G  Illa  viro  coram  vultus  conferre  loquaces 
AV    ,,        ,,         ,f       nutus  ,,  ,, 

ubi  omnes  superiores  editores  nutus  scripserunt;  vultus  autem  recte  sese  habere  Baehrensius 
bene  iudicat^)  et  contra  Rossbergium  defendit.'*)  Ac  primum  quidem  epitheton  loquaces  multo 
melius  quadrare  ad  vultus  quam  ad  nutus  unusquisque  sentit.  Deinde  vultus  loquaces  confir- 
matur  Ovidii  loco  simillimo 

Amor.  I,  4,17  Me  specta  nutusque  meos  vultumque  loquacem^ 
cui  exemplo  Baehrensius  hoc  adiecit  Tibullianum    II,  6,43  .  .  oculos  loquaces;  cf,  praeterea 
I,  6,1  .  .  blandos  vultus  et  Prop.   IV,  7,25  Tecta  superciliis  si  quatido  verha  remittis. 
Nunc   autem    Rossbergius    contendit,  ^)    quo    nil    potest    esse    argutius,    consensum,    qui    est 
inter  Ovidianum  locum  et  hunc  Tibullianum,  non  inde  suam  habere  explicatipnem,  quod  Ovi- 
dius  TibuUum  imitatus  sit,  sed  quod  corrector  quidam  Tibulli  textum  accomodaverit  Ovidiano. 


*)  ad  Prop,  III,  15,12  (edit,  a.  1816).     Ipse    olim   putabam   legendum  esse:   Lena  noeet  —  mise- 
rum!  —  Phryne  (cf,  Verg.  Aen.  VI,  21.) 
«)  corament.  p,  310  et  311. 
')  proleg.  p.  17. 

*)  annal.  pliiloL  a.  1879,  p.  474. 
*)  annal.  philol,  a.  1879.  p.  75.  .  t  •  .      . 


I,  2,21 

Sed  primum,  quoniam  constat  saepissime  Ovidium  Tibullianos  expressisse  locos,  i)  cur  tandem 
hunc  locum  excipiamus?  Deinde  recte  contra  Rossbergium  monet  Baehrensius  vocem  nutum  per 
se  facilem  intellectu  nullam  librario  praebere  potuisse  ansam  corrigendi.  Attamen  Baehrensius 
in  eundem,  quem  Rossbergio  opproprio  dat,  errorem  ipse  incidit,  cum  dicit^)  nutus  per  inter- 
polationem  in  expeditius  esse  refictum.  Narn,  cur  contra  in  voce  vultus  offenderit  librarius  aut 
quid  expediverit  mutando,  ego  quidem  non  perspicio.  Atque  res  simplicissima  esse  mihi  videtur. 
Nam  si  palaeographicam  rem  spectamus,  nutus  tam  prope  abest  a  vultus,  ut  haec  vox  cum  illa 
facillime  per  librarium  potuerit  confundi. 

Porro  Baehrensius  et  Rossbergius  inter  se  discordant  de  difTerentia  codicum,  quam  legimus 
I,  1,29  I,  1,29  G  Nec  tamen  interdum  pudeat  tenuisse  hidentem 

AV    „         „  „  „  „        bidentes 

Priusquam  discernimus,  pluralis  numerus  an  singularis  recte  sese  habeat,  quaerendum  est, 
quaenam  vis  insit  vocabulo,  de  quo  agitur.  Atque  bidentes  hoc  loco  idem  significare  quod  oves  ^) 
duas  ob  causas  statui  requit.  Namque  primum  paulo  infra  uno  interposito  versu  molestissime 
eiusdem  pecoris  iterum  fieret  commemoratio :  non  agnamve  siwi  pigeat  .  .  .  referre  domum. 
Deinde  autem  verba  tenuisse  bidentes,  quae  non  video  quid  aliud  possint  significare  ac 
possidere  oves,  sententiarum  nexui  repugnare  mihi  videntur.  Postquam  enim  disticho  ante- 
cedente  (vv.  27.28)  de  vitae  suae  inertia  atque  iucunditate,  quam  in  oti  o  agat,  verba  fecit  poeta, 
quod  nunc  pergii  nec  tamen  interdum  pudeat  nonnisi  ad  actionem  quandam  atque  operam  mani- 
festum  est  eum  spectare,  cui  sensui  „tenuisse  oves"minime,  optime  „tenuisse  ligones"convenit, 
ita  ut  hic  efficiatur  sensus  planissimus:  nec  tamen  interdum  pudeat  me  agrum  colere  aut  ligone 
glaebas  incidentem  aut  bobus  arantem.  lam  vero  qui  pluralem  numerum  bidentes  volunt 
praeferri,  censent  in  voce  interdum  repetitionis  abditam  latere  significationem.  *)  Sed  primum 
recte  adnotat  Dissenius:^)  „ubi  interdum  tenet,  unum  bidentem  tenet  poeta,  non  plures 
simul."  Deinde  'auterti  quoniam  interdum  pudeat  non  solum  ad  tenuisse  hidentes,  sed  etiam 
ad  stimulo  increpuisse  boves  referendum  esse  consentaneum  est,  cur  poeta,  si  repetitionem  voluit 
exprimere,  scripsit  stimulo  ac  non  potius  stimulis?  Immo,  ipsum  hoc  stimulo  flagitat,  ut  etiam 
hidentem  legamus,  ita  ut  haec  duo  instrumenta  rustica  hoc  loco  inter  se  respondeant.  lam  cf. 
haec  exempla 

Ovid.  Amor.  I,  13,  11.12  Prima  bidente  vides  oneratos  arva  colentes 

Prima  vocas  tardos  sub  iuga  panda  boves. 
TibuU.  I,  10,49  Pace  hidens  vomerque  nitent^) 

II,  3, 5.6 quam  fortiter  illic 

Versarem  valido  pingue  hidente  solum. 
Corruptela  autem  bidentes  ex  sequentis  versus  homoioteleuto  boves  orta  esse  videtur  (cf.  paneg, 
Messal.  v.  206,  ubi  figuram  (G)  ex  antecedentis  versus  fine  mortem  profecta  est. 
Porro  optimam  cod.  G  exhibet  scripturam 
Lygd. 5,11  Lygd.  5,11    G    Nec  nos  sacrilegos  templis  ammovimus  ignes 

AV     „       „     sacrilegis        „  „  „ 


^)  cf.  Zingerle  ,,Ovidius  und  sein  Verhaltnis  zu  den  Vorgangern  und  gleichzeitigen  romischen 
Dichtern"  I,  p.  54  sqq. 
2)  prol.  p.  17. 

^)  cf.  Richterum  in  Bursiani  annal.  a.  1873,  p.  1452 
^)  cf.  Rossbergium  1.  1.  p.  75. 
^)  in  adnotatione  critica  (edit.  p.  2). 
®)  cf.  infra  p.   ^B. 

Atque  pro  manifesta  corruptela  sacrilegis  Lachmannus  Dissenius  Muellerus  sacHlegi,  quae 
est  lectio  deteriorum  codicum  vel  potius  Italorum  cx)niectura,  in  textum  receperunt.  Sed  non 
est,  cur  a  lectione  cod.  G  recedamus,  quae  est  maioris  auctoritatis.  Ipsam  ad  elocutionem 
sacrilegi  ignes  illustrandam  iam  Gebhardus  comparavit  locum  simillimum  apud  Quintilianum 
declam.  XI,  7  extantem:  Si  mehercvle  post  hanc,  inimice,  vocem  templa  monstrasses,  sacri- 
legiim  continuo  flagrasset  incendium  .  .  . 

cf.  praeterea  Ovid.  Fast.  YI,  439  Flagrabant  sancti  sceleratis  ignibus  ignes 
vel  Cic.  Catil.  III,  22  ...  .  sed  etiam  deomm  templis  atque  dehibris  sunt  funestos  ac  nefarios 
ignes  inferre  conati.  —  Deinde  autem  sacrilegos  optime  sese  habere  ex  eo  patet,  quod 
aptissime  atque  maxima  sensus  concinnitate  inter  se  respondent  sacrilegos  ignes,  facta 
nefanda  (v.  12),  impia  ora  (v.  44).  Terlium  denique  argumentum  inde  possumus  repetere, 
quod  adamant  poetae  elegiaci  substantivo  in  fine  versus  posito  adiectivum  in  caesura  semiquinaria 
conlocare  (cf.  huius  carminis  vv.  2,  3,  8,  13,  14,  16,  20,  22,  25,  27,  29,  30).  Corruptela  autem 
sacrilegis  ita  orta  esse  mihi  videtur,  ut  librarius  per  socordiam  adiectivura  accomodaret  sub- 
stantivo  proxime  sequenti  templis. 

Itemque  I,  9,31  ^  I,  9,31 

G    Tunc  mihi  iurdbasy  mdlo  te  divitis  auri  Pondere  .  .  . 
AV        ,,  „      '       „  ,,      tlOt     „5,  „  .   .   . 

cod.  G  pro  corrupta  scriptura  tibi^  recte  exhibet  te.  Hoc  quoque  loco  apud  Lachmannum  Dis- 
senium  Muellerum  scripturam  invenimus,  quae  Itaiorum  coniecturarum  in  numero  haberi  debet. 
Hac  autem  de  natura  scripturae  nullius  ut  taceam,^  ipsum  per  se  nullo  te  praeferendum 
est.  Quamquam  enim  pronomen  te,  ut  monet  Dissenius,i)  non  opus  est,  quoniam  in  construc- 
tione,  quem  vocant  accusativum  cum  infinitivo,  saepenumero  me  te  se  Graecorum  more 
omittuntur  (cf.  e.  g.  Tib.  II,  6,13  iuravi^quotiens  rediturum  ad  limina  nunquam),  tamen  non 
necesse  est  pronomen  abesse  (cf.  Tib.  II,  5,104  et  se  iurabit  mente  fuisse  mala,  et  Lygd.  1,25). 
lam  autem,  si  scribimus  mdlius  divitis  auri  pondere  satis  ineleganter  voci  auri  duo  adnectuntur 
attributa,  cum  pondere  nuilum  secum  habeat  atque  verbis,  quae  ab  eo  dependent,  tam  nudum 
et  solidarium  postpositum  vel  maxirae  claudicet.  Praeterea,  quod  ad  sensura  attinet,  multo 
efficacius  vocem  nullus,  quippe  quae  praecipue  prematur,  cum  pondere  coniungi  —  ita  ut  sensus  sit : 
ne  maximo  quidem  pondere  —  et  per  se  apertum  est  et  optime  illustratur  hoc  Lygdami  loco 
3,11  Nam  grave  quid  prodest  pondus  mihi  divitis  auri 
(cf.  Horat.  Sat.  I,  41  Quid  iuvat  immensum  te  argenti  pondus  et  auri  .  .  .  Deponere 
Ovid.' Heroid.  16,224  Congestoque  auri  pondere  dives  ero.) 
Denique  concinne  inter  se  respondent  nuUo  pondere  et  non  gemmis.  Itaque  habemus  in  cod, 
G  scripturam  omnibus  numeris  absolutam. 

lam  postquam  vidimus  tam  multis  locis,  quorum  numerus  facile  posset  adaugeri,  codicem 
G  veras  propagare  scripturas,  ne  illi  quidem  Rossbei^ii^)  sententiae  adstipulabimur,  qua  censet 
eis  locis,  ubi  in  codd.  AV  singula  vocabula  omissa  vel  spatia  vacua  reHcta  sunt, 
codicem  G  supplementa  praebere  per  interpolatorem  excogitata.  Quid  enim  nos  cogit,  ut  putemus 
lacunas  illas  iam  in  communi  arcbetypo  (0)  extitisse,  et  quid  vetat  nos  statuere  in  eo  demum 
eas  exortas  esse  exemplari,  ex  quo  codd.  AV  exarati  sunt,  praesertim  cum  plerisque,  quos  Ross- 
bergius  affert,  locis  ipsis  ex  cod.  G  lectionibus  causa  omissionis  facillime  possit  oognosci? 
Quid?  si  scripturae  in  cod.  G  traditae  ne  minimam  quidem  prae  se  ferunt  interpolationis  speciera? 
Legimus  igitur 


*)  comment.  p.  184. 
*)  L  1.  p.  76. 

II,  4,40 


paneg.  40 


deSulp.et 
Cer.a.4,16 


paneg.  40 
paneg.200 

I,  9,69 


II,  4,10  in  G  Naufraga  quam  (sc.  cautem)  vasti  hmderet  unda  maris 
V  „  „  vitret       „  „  „ 

A  adiectivum  prorsus  omittit.  Atque  vastus  non  modo  omnino  usitatissimum  est  maris  epi- 
theton  (cf.  e.  g.  I,  7,19;  Lygd.  4,85),  sed  etiam  hoc  ipso  loco,  ubi  de  turbato  dicitur  mari  soli- 
tariam  cautem  expositam  circumstrepente ,  aptissime  adhibitum,  vitreus  a  Rossbergio  inepte 
praelatum  hoc  a  sententiarum  nexu  aUenissimum  esse  non  est  quod  moneam. 

Deinde  quod  paneg.  40  et  fragm.  Cuiacianum  et  cod.  G  tradunt  hic  aut  hic  tibi,  AV  hic 
aut  tibi  minime  cum  Rossbergio  statuemus  cod.  G  lectionem  per  interpolatorem  recte  suppletam 
esse,  sed  nobis  ille  consensus  vel  gravissimo  erit  documento  cod.  G  archetypi  ipsius  rectam 
servare  scripturam.  Idem  iudicandum  est  de  ceteris  locis;  nam  etiam  de  Sulp.  et  Cerinth.  am. 
4,16  nil  est,  cur  cod.  G  lectionem  probabilissimam  nos  reiciamus  et  cum  Rossbergio  scribamus 
hanc.  'Communis  autem  archetypi  lectiones  cod.  G  his  locis  praebere  satis  magna  cum  verisi- 
militudine  ex  eo  potest  demonstrari,  quod  omissiones  codd.  AV,  quomodo  ex  ilhs  ortae  sint, 
facile  possumus  cognoscere.  Sic  paneg.  40  hic  aut  tibi  per  solemnem  Ubrariorum  errorem,  quae 
haplographia  dicitur,  profectum  est  ex  hic  aut  hic  tibi.  Deinde  paneg.  200,  ubi  in  AV  nec 
omittitur,  facile  oculi  aberrare  potuerunt  a  n(ec)  ad  vocis  insequentis  primam  litteram  similem 
m(allem).  Deinde,  quomodo  I,  9,69  ista  (AV)  ortum  sit  ex  ista  haec  (G),  simphci  ratione  ex- 
plicatur,  si  cum  Lachmanno  ^)  statuimus,  olim  hoc  loco  scriptum  fuisse,  istaec.  Restant  igitur 
duo  loci,  scil.  II,  6,40  (vasti)  et  de  Sulp.  et  Cer.  am.  4,16  (nos),  quibus  ommissionem  per  negle- 
gentiam  factam  esse  statui  nequit.  Hic  autem  ipsa  traditionis  natura  ansam  dat  rei  enodandae- 
Cum  enim  his  locis  in  codd.  AV  spatium  vacuum  extet,  non  sine  ahqua  verisimilitudinis  specie 
ponere  poterimus  Ubrarios  id,  quod  in  exemplari  suo  scriptum  fuerit,  fortasse  propter  litterarum 
ductus  evanidos  vel  nescioquam  ob  aUam  causam  legere  nequisse  ideoque  vocabula  omisisse. 
Vitrei  autem  iUud  librarius  cod.  V  seu  legere  sibi  videbatur,  seu  ex  aUo  libro  desumpsit. 

Sed  haec  hactenus  de  codicis  G  praestaVitia,  qui  quin  ex  bono  deductus  sit  fonte,  iam  non 
poterimus  dubitare.  Quid  ergo?  Amplectemurne  a  Daehrensio  iUam  de  codice  G  proiatam  sen- 
tentiam  cod.  G  nulU  interpolationis  suspicioni  obnoxium  principatum  tenere?  Minime!  lamque 
ad  eam  disputationis  nostrae  pervenimus  partem,  ubi,  quid  de  codicibus  AV  statuen- 
dum  sit,  iudicium  erit  ferendum. 


Caput  IL 

De  eodicum  AV  fide  atque  auetoritate. 

Ac  primum  quidem  recte  dicit  Rossbergius  codd.  AV  exaratos  esse  per  librarios  indoctos 
atque  stultos,  qui,  quaecunque  in  exemplari  suo  invenerint,  optima  fide  propagaverint  neque 
veriti  sint  mera  verborum  monstra  atque  portenta  describere,  ita  ut  horum  codicum  textus  de 
interpolationibus  non  sit  suspectus.  Nec  non  concedo  Rossbergio  cod.  G  haudpaucis  locis 
interpolatum  esse,  ubi  codd.  AV  rectas  exhibeant  scripturas.  Admodum  autem  vitu- 
perandus  est  Rossbergius,  quod  etiam  tales  locos,  qui  per  meram  neglegentiam  sese  clament 
corruptos  esse,  vel  quos  cur  mutaverit  librarius  ne  intellegi  quidem  possit,  pro  interpolatis  habet, 


*)  ad  Lucret.  p.  267. 

perinde  ac  si  cod.  G  unus  omnium  careat  mendis,  qualia  oriri  solent  vel  per  calami  lapsus  vel 
similium  verborum  confusiones  vel  oculorum  aberrationes  vel  nescioquos  librariorum  errores 
frequentissimos.     Namque  si  discrepantias  respexerimus,  quales  sunt 

I,  4,39  libebit  AV  licebit    G 

I,  5,71  non       „  nam      „ 

I,  6,9     liidere   „  l^dere    „ 

Lygd.  2,8     nata       „  nota       „ 

„     6,7     durum  „  dirum  „ 

quibus  omnibus  locis  cod.  AV  praeferendos  esse  ex  nexu  sententiarum  sponte  elucet,  quis  bene 
sanus  talia  lenissima  peccata  cnm  Rossbergio^)  opinabitur  in  cod.  G  per  interpolationem  esse 
immixta?  Deinde  quod  II,  1,15  legimus  in 

AV  Cemite,  fulgentes  ut  eat  sacer  ag  nus  ad  aras 
"         >»  »  jj     j>      jj      tgnis     „      „ 

vel  I,  1,45  AV  Quam  iuvat  immites  ventos  audire  cubantem 
G         „  „      imunes  „  „ 

quid  tandem  correctorem  omnino  voluisse  Rossbergius  sibi  excogitavit,  cum  censet^)  has  cod. 
G  lectiones  interpolatas  esse?  Aut  quo  ductum  putemus  interpolatorem  I,  4,6,  ubi  legimus  in 

AV  Nudus  et  aestivi  tempora  sicca  Canis 
aestivi  immutasse  in  aestivae?  (cf.  Lygd.  by^^sub  aestivum  .  .  .  Canern).   Terminationem  autem 
ae  per  librarii  socordiam  irrepsisse  luce  est  clarius,  si  versus  antecedentis  comparamus  initium 
simillimum  nudus  et  hibernae. 

Sed  omittamus  nunc  tales  locos,  ubi  codicis  G  et  corruptelae  ipsae  et  earum  origo  in 
promptu  sunt,  iamque  ad  eos  transeamus  tractandos,  quibus  Baehrensius  falsus  esse  mihi  videtur, 
quod  codicis  G  lectiones  in  textum  recepit,  Rossbergius,  quod  iterum  iterumque  cod.  G  inter- 
polationis  habet  suspectum,  velut 

II,  1,76  AV  Ad  iuvenem   tenebris    sola  puella  venit 
G     „  „       in  tenebris    „ 

Quo  loco  in  tenebris  TibuUi  consuetudini  prorsus  repugnare  exempla  ab  interpretibus  adlata 
Baehrensium  debebant  docere  cf.  I,  2,25  tenebris  .  .  .  vagor,  I,  6,59  Haec  mihi  te  adducit 
tenebris,  I,  10,50  autem,  ubi  legimus  at  tristia  duri  Militis  in  tenebris  occupat  arma  situs 
non  de  tempore,  sed  de  loco  agitur.  lam  inepte  statuit  Rossbergius  ^)  praepositione  in  inserta 
interpolatorem  lacunam,  quam  hic  extare  putaverit,  supplevisse.  Nam  unusquisque  videt  vocem 
in  profectam  esse  ex  terminatione  vocabuli  antecedentis  iuvenem. 
Corruptelam  non  dissimilem  habemus 

I,  2,76  AV  Mollis  et  inculta  sit  mihi  somnus  humo.  I,  2,76 

>  *  "         jj     *^        jj        »      jj  jj  jj 

Baehrensius  cod.  G  sequitur.  In  eis  sane  exemplis,  quae  legimus  apud  Heynium,*)  in  modo 
ponitur,  modo  abest,  ut 

Prop.  I,  19,28  Et  datur  inculto  tramite  dura  quies. 
Ovid.  Art.  am.  II,  238  Frigidus  et  nuda  saepe  iacebis  humo. 
Prop.  IV,  14,16  Et  caput  in  dura  ponere  iussit  humo. 
Ovid.  Metam.  14,709 posuitque  in  limine  duro  Molle  latus. 


1)  cf.  1.  1.  p   75. 
*)  1.  1.  p.  75  et  77. 
»)  p.  76. 
*)  observ.  p.  50. 

Tamen  duae  res  contra  cod.  G  valent  lectionem.  Primum,  ipse  Tibullus,  ubicunque  requiescendi 
locum  commemorat,  praepositionem  in  omittit  solumque  ponit  ablativum  loci,  ut  statim  versu 
sequenti   recuhare  toro,  I,  3,26  ptiro  secubuisse  toro 

I,  1,43.44 satis  est  requiescere  lecto 

Si  licet  et  solito  rAemhra  levare  toro. 

Deinde  concursus  dissonarum  syllabarum  mollis  in  i  nm^ta  tam  graviter  offendit  aures,  ut  etiam 
hanc  ob  causam  codd.  AV  praeferamus  scripturam.  Ipsa  autem  corruptela  orta  videtur  per 
dittographiam  vocabuh  in. 

Paucis  versibus  post  (v.  82) 
I   2  82  A  Et  mea  nunc  poenas  impia  lingua  luit'? 

GV    „       „     num        „  „  „        „ 

Baehrensius  num  in  textum  recepit,  quamquam  falsam  esse  hanc  scripturam  quasi  in  oculos 
incurrit.  Si  enim  versus  81 — 88  quattuor  disticha  complectentes  accuratius  colitemplatus  eris, 
perspicua  intelleges  eos  conformatos  esse  eoncinnitate,  ita  ut,  seu  sensum  seu  externam  struc- 
turam  spectamus,  in  bina  discedant  disticha.  Cum  enim  omnes  poetae  irritae  sint  preces  et 
fores  puellae  clausae  maneant,  duobus  prioribus  distichis  (vv.  81—84)  a  se  quaerit,  num  deorum 
iram  scelere  commisso  in  se  converterit,  posterioribus  (vv.  85—88)  se  paratum  esse  fatetur,  si 
meruerit,  vel  durissimos  subire  ritus  piacularios.  Gui  sententiae  divisioni  bipartitae  elegantissime 
convenit  versuum  externa  species,  quippe  cum  priorum  distichorum  in  initio  num,  posteriorum 
non  ego  nervose  ponantur  atque  singuU  pentametri  hexametris  singuhs  coniunctione  et  (vel  que) 
adnectantur.  Qwibus  praemissis  luce  est  clarius  v.  82  7ium  ita  conlocatum  perfectam  illam  con- 
cinnitatem  insigniter  turbare.  Praeterea  autem  ipse  sensus  requirit,  ut  num  reiciamus,  recipi- 
amus  nunc.  Namque  ipsam  praesentem  suam  condicionem  miseram  quaerit  poeta,  num 
Veneris  numine  olim  laeso  meruerit  {violavi  .  .  .  nunc  luit?)  Ac  Baehrensius  quidem  hoc 
loco  cod.  G  non  sequi  ideo  noluisse  videtur,  quia  alterius  famiUae  cod.  V  cum  iUo  consentit. 
Sed  hic  consensus  nuUius  est  momenti,  quippe  quod  nunc  et  num  tam  frequenter  inter  se  con" 
fundantur,  ut  mero  casui  iUe  sit  tribuendus. 

Lygd.2,27  Po^ro  ^^S^d-  ^,^7  ^ 

AV  Sed  tristem  mortis  demonstret  littera  causam 
G       „         „  „  „  „       casum 

Baehrensius  iniuria  secutus  est  cod.  G,  cuius  lectio  casum  iam  Huschkio  praeferenda  videbatur 
neganti  „elegantissimum  TibuHum"  duobus  versibus  interiectis  (cf.  v.  30)  bis  posuisse  eandem 
vocem  eundem  exprimentem  sensum.  Sed  primum  repetitionem  eiusdem  vocabuU  paucis  inter- 
positis  versibus  elegantiae  poetae  nil  officere  his  demonstretur  exempUs  Tib,  I,  1,17.20  custos  .  .  . 
custodes ;  39.42  antiquus  .  .  .  antiquo;  I,  8,10.13  mutatas  .  .  .  mutantur ;  I,  10,24.27  pu- 
rum  .  .  .  pura.  Deinde  autem  hoc  ipso  loco  repetitio  idcirco  haudquaquam  mira  est,  quod, 
postquam  v.  27 

Sed  tristem  mortis  demonstret  littera  causam 

in  universum  dixit  poeta  causam  mortis  titulo  lapidis  se  veUe  declarari,  vv.  29.30  ipsos  versus 
indicit  monumento  sepulcrali  incidendos,  quibus  illa  causa  accuratius  notetur.  Itaque  tantum 
abest,  ut  pleonasmum  hoc  loco  habeamus,  ut  contra  .alterum  causa  altero  fulciatur.  Atque  horum 
quoque  vocabulorum  (causam  casum)  tam  frequens  est  variatio  in  codicibus,  ut  minime  necesse 
sit  cum  Rossbergioi)  interpolationem  statuamus. 


^)  1.  1.  p.  76. 


—    21     — 

Idem  iudicandum  mihi  videtur  de  differentia,  quae  extat 

I,  4,48  AV  Securum  somnos  igne  iuvante  sequi  I>  "1,48 

G  „  „         imhre      „ 

Atque  concedo  Rossbergioi)  igne  praeferendum  esse,  quamquam  nil  valet,  quod  solum  dicit 
igne  optimum  efficere  sensum,  imhre  autem  nonnisi  contorte  posse  explicari.  Ac  Muretus  2) 
quidem,  etsi  utrumque  censet  ferri  posse,  quia  et  imber  et  ignis  hieme  somnum  concilient,  tamen 
ad  lectionem  imhre  praeferendam  propensus  est  hos  locos  laudans:  Sophoclis,  quem  legimus 
apud  Giceronem  ad  Attic.  II,  7,4:  xsfv  «Vo  rriyri 

Tibulli  I,  2,80,  quem  Baehrensius  quoque  excitat  ad  superfluam  suam  coniecturam  stabiliendam 
soiante  pro  iuvante:  nec  stragula  picta  soporem 

nec  sonitus  placidae  ducere  possit  aquae. 
Deinde  Broukhusium^)  in  adnotatione  ad  Propert.  III,  3,58  (p.  267)  pollicitum  bonis  rationibus 
se  ostensurum  esse,  quam  igne  non  sit  verum,  Heynius*)  testatur  docuisse  in  editione  Tibulliana 
igne  alienum  esse  ab  hoc  loco;  cui  sententiae  quamquam  ipse  Heynius  adstipulatur,  tamen 
adicit:  „et  sane  ille  (ignis)  calore  suo  membra  solvit  et  somnum  conciliat."  Defenditur  igne  a 
Grutero^)  dicente:  „otiose  hic  imhre  iuvante  ponatur,  cum  illud  agw as,  quod  proxime  antecedit, 
imbrem  facile  inferat  nec  minus  ignis  sopiat  quam  imber."  Denique  Dissenius^)  imbre  praefert 
„cum  voluptas,  quod  tulus  sis  ab  imbre,  augeat  somni  iucunditatem."  Vides  igitur  admodum 
incertas  vacillare  interpretum  sententias,  quamquam  fere  omnes  propensi  sunt  ad  lectionem 
imbre  agnoscendam.  Ac  mihi  quidem  igne  vera  videtur  scriptura.  Sophocleum  illud  vix  est 
quod  respiciamus.  Plus  valet  TibuUianum  exemplum  supra  adscriptum,  quod  primo  obtutu  sat 
grave  adferre  videtur  documentum  ad  lectionem  imhre  comprobandam.  Sed  ut  sonitum  placidae 
aquae  (scii.  silanorum,  ut  Dissenius  interpretatur '')  somno  conciliando  aptissimum  esse  unusquis- 
que  optime  tenebit,  ita  ego  quidem  non  intellego,  quomodo  gelidae  aquae  hihemo  austro  fusae 
somno  ducendo  quicquam  adiumenti  possint  adferre.  Quid  vero  dici  potest  aptius  quam  ignem 
„calore  suo  membra  solventem"  allicere  somnum?  Deinde  tempus  hiemale  vocabulis  gelidas  hiher- 
nus  tam  graviter  effertur,  ut  igne  optimam  et  paene  necessariam  exprimat  oppositionem  inter  gelidas 
illas tempestates f oris saevientes et ignem i ntus in foco lucentem et calefacientem (cf. v. 6).  Denique 
securum  voce  igne  praeclare  illustratur,  quippe  cum  ipse  ignis  securum  reddat  a  gehdis  illis  hiber- 
nisque  tempestatibus.  Imhre  autem  ex  coniectura  librarii  profectum  esse  non  est,  quod  cum  Ross 
bergio  statuamus,  quia,  ut  recte  dicit  Broukhusius,iiK6re(s)  et  igne(s)  saepein  codicibusconfunduntur. 
Porro,  quamvis  recte  iudicet  Rossbergius  lectiones  quasdam  codici  G  imraixtas 
per  manum  recentiorem  scripturam  antiquiorem  radendo  expellentem  nullius  esse  ad textum 
iudicandum  momenti,  tamen  non  video,  cur  hoc  ipsum  primum  attulerit,^)  ut  sententiam  suam 
de  cod.  G.  pretio  prolatam  comprobaret;  namque  codicis  alicuius  auctoritas  solis  ex  primariae 
manus  lectionibus  potest  existimari.    Neque  quisquam  infitiabitur  per  manum  illam  recentiorem 


>)  p.  75. 

*}  scholia  in  Tibullum  cf.  op.  II,  p.  878  ed.  Ruhnken. 

^)  Broukhusii  editio  Tibulliana  mihi  praesto  non  fuit. 

*)  observ.  p.  24. 

*)  diatrib.  Stat.  p.  435. 

®)  comment.  p.  24. 

')  ad.  Tib.  I,  2,84,  p.  55. 

«)  p.  74. 

I,  2,23  huc  illuc  textum  recte  restitutum  esse,  velut  I,  2,23  docet  pro  archetypi  lectione  decet,  quod 
quidem  Baehrensius  censet  posse  retineri,  si  vv.  29  et  30  suo  loco  alienos  post  v.  22  trans- 
posuerimus.  Quam  haec  perversa  sit  sententia,  liquido  adparebit,  si  sententiarum  nexum  accu- 
ratius  respexerimus.  Poeta  enim,  qui  versatur  in  verbis  illustrandis  Fortes  adiuvat  ipsa  Venus 
ea  progreditur  via  argumentandi,  ut  primum  (vv.  17—22)  alteram  illius  sententiae  partem  ex- 
planet  adiuvat  ipsa  Venus;  quem  ad  fmem  pronomine  illa  versuum  17,  19,  20,  21  in  initio 
posito  ipsius  Veneris  personam  maxima  cum  via  atque  gravitate  extoUit.  Deinde  postquara 
omnino  de  Venere  ipsa  amatoribus  favente  verba  fecit,  inde  a  versu  23  transit  ad  alteram  iUius 
sententiae  partem  fortes  adiuvat  ipsa  Vemis,  non  omnes,  solos  fortes,  quos  nec  inertia  tardat 
e.  q.  s.,  qui  transcursus  aptissime  fit  verbis  nec  docet  hoc  omnes  aperte  respicientibus  ad 
V.  19  initium  illa  docet.  Hunc  autem  sensus  nexum,  quem  vides  planissimum  esse 
atque  artissimum,  versibus  29.30  interiectis  ultro  adparet  foede  turbari  atque  deleri.  Quid 
autem  statuendum  sit  de  Baehrensii  sententia,  qua  putat  vv.  29.30  suo  loco  alienos  esse 
videas  velim  infra  p.  34  sub  No.  IV.  Nec  minus  recte  —  ut  etiam  hoc   in  transcursu  moneam  — 

I,  8,17      haec   altera  codicis  G  manus  I,   8,17  num   te  pallentibus  herbis  .  .  devovit  .  .anus  correxit  ia 
poUentihus ,  quoniam  hoc  loco  sola  de  vi   et  potentia  magicarum  rerum  agitur  ^) 

cf.  Ovid.  Fast.  II,  425 non  tu  pollentibus  herhis 

Nec  prece  nec  magico  carmine  mater  eris. 
Metam.  IV,  49;  Verg.  Aen.  VII,   19;    XII,  402  potentibus  herbis 

Nunc  vero  ad  eos  transeamus  locos,  ubi  codicem  Grevera  interpolatum  esse  certis 

demonstrari  potest  argumentis.     Atque  initium  capiam  a  loco  quodam  aptissimo  et  Bossbergii  et 

~  Baehrensii  rationem  ad  illustrandam  atque  notandam,  illius  quidem,  qui,  ut  cod.  G  statum  cor- 

ruptum  evincat,  omnia  moliatur  atque  ad  omnia  descendat,  neglegat  tales  locos,  ubi  interpolalio 

evidenter  potest  comprobari;  huius,  qui  saepenumero  codicum  AV  integras  scripturas  interpo- 

I,  2,52     latas  arbitratus  temere  sequatur  cod.  G.    Legimus  igitur  I,  2,51.52 

51  Cum  libet  haec  tristi  depellit  nubila  caelo 

52  AV  Cum  libet  aestivo  convocat  orbe  nives 

G       „        „     aestivas       „         ore        „ 
Quam  differentiam  perspicuum  est  per  iibrariorum  neglegentiam  ortam  esse  non  posse.     Quae- 
ritur,   utra  familia  codicum  hoc  loco  interpolationi  obnoxia   sit   habenda.      Atque  iam  dudum 
interpretes  locum  quendam  Ovidii  luculentissimum  attulerunt,  ubi  item  dicitur  de  ingenti  sagae 
vi  et  potentia     Amor.  I,  8,9.10     Cum  voluit  toto  glomerantur  nubila  caelo 

Cum  voluit  puro  fulget  in  orbe  dies. 
Quo  loco  quoniam  Ovidius  TibuIIum  manifesto  imitatur,  scriptura  aestivo-orbe  stabilitur;   orbis 
autem  idem  est  quod  caelum,  velut  paneg.  Messal.  159 

Seu  propior  terris  aestivum  fertur  in  orbem. 
Sed  accedunt  alia,  quibus  codd.  AV  scriptura  vel  maxime  commendetur.  Primum  enim  ore 
illud  tam  superflue  verbo  convocat  adpositum  est,  ut  facillime  eo  possimus  carere.  Deinde  autem 
aestivo-orbe  paene  necessario  censenda  erit  genuina  scriptura,  si  pentametrum  cum  hexametro 
composuerimus.  Namque  apertae  oppositionis,  quae  extat  inter  duos  versus,  acuendae  atque 
premendae  causa  non  modo  versum  versui,  sed  etiam  verba  verbis  nervosa  concinnitate  respon- 
dere  voluit  poeta 


*)  cf.  Dissen.  comment.  p.  170. 

Cum  libet  haec  tristi  depellit  niihila  caelo 

I       !  I.  I  — 

Cum  Ithet      aestivo    convocat  orhe  nives. 

Perperam  autem  Vossius  *)  in  eo  haesit,  quod  poeta  sagam  induceret  aestivo  tempore  nives  con- 
vocantem.  Sed  in  hoc  ipso,  opinor,  poetae  cognoscitur  consilium,  qui  ad  ingentem  vim  magicam 
describendam  talia  portentosa  sagam  fingat  perficientem.  —  Itaque.non  codices  AV  hoc  loco 
cum  Baehrensio^)  interpolatos  iudicabimus,  sed  potius  cod.  G.  Quomodo  autem  orta  sit  inter- 
polatio,  rectissime  explicat  Heynius.  ^)  Postquam  enim  orhe  in  ore  abiit  —  quae  vocabula  per- 
saepe  confunduntur  in  codicibus  cf.  e.  g.  paneg.  71  —  interpolator,  ut  sensus  procederet,  adiec- 
tivum  aestivo  adaptavit  voci  nives. 

Eadem  ratione  nata  videtur   cod.  G  interpolatio,  quae  extat  I,  7,54,   ubi  graviter  discor-       I,  7,54 
dant  codd. 

AV  Liha  et  Mopsopio  dulcia  mella^)  feram 
G  Lihem  „  „  „        mella       favo. 

Hoc  quoque  loco  Baehrensius  cod.  G  secutus  est,  quamquam  exempla  ab  interpretibus  adlata 
luculenter  docent  codd.  AV  rectum  exhibere  textum.  Cum  uterque  textus  aptum  efficiat  sen- 
sum,  difTerentia  discernenda  erit  ex  genere  dicendi  talibus  in  sacrificiis  solemni.  lam  ipse  TibuUus 
loco  huic  simiUimo  in  eadem  re  versatur  describenda,  scilicet  II,  2,3 — 8,  ubi  hos  versus  vel 
aUquantum  vel  prorsus  similes  invenimus: 

II,  2,3  Urantur  pia  txira  focis  =  I,  7,53  tibi  dem  turis  honores 

II,  2,6  Cui  decorent  sanctas  mollia  serta  comas  =  I,  7,52  Et  capite  et  collo  moUia  serta  gerat 
II,  2,7  Illius  puro    destillent  tempora  nardo  =  I,  7,51  Illius  e  nitido  stillent  ungenta  capillo 

II,  2,8  Atque  satur  libo  sit  madeatque  mero  =  I,  7,54  Liba feram. 

I,  7,50  multo  tempora  funde  mero 
cf.  de  Sulp.  et  Cer.   am.    5,14   Ter  tihi  fit  liho ,  ter,   dea  casta,  mero.    Deinde  liba  ferre  vel 
facere  constans  est  elocutio  ritualis;   cf.  Tib.  I,  10,23  liha  ipse  ferebat,  Ovid.  Fast.  II,  6,44; 

III,  735;  IV,  776.  Hoc  autem  loco  vocabulum  mella  in  archetypo  ex  melle  corruptum  inter- 
polatorem  incitasse  mihi  videtur,  ut  reliquum  textum  voci  mella  accomodaret. 

I,  10,49  exhibent  AV  Pace  nitens  vomer  viderit  I,  10,49 

G       „       bidens  vomerque  vigent. 
Quae  AV  praebent,  sensu  sunt  cassa;  in  cod.  G  autem  omnia  recte  sese  habent  excepto  verbo 
vigent,  quamquam  omnes  editores  nec  non  Baehrensius  vigent  in  textum  receperunt.     Si  enim 
Ovidianum  respicimus  locum,  qui  extat  Fast.  IV,  927.928 

Sarcida  nunc  durusque  hidens  et  vomer  adiuncus 

Ruris  opes  niteant:  ijiquinet  arma  situs 
cum  Guieto  non  poterimus  non  consentire,  qui  pro  vigent  scripsit  nitent.  Cuius  verbi  accedit 
quod  vestigium  deprehendimus  in  codd.  AV  nitens.  Aliud  argumentum  obiter  tetigit  Rossber- 
gius. 5)  cum  dicit  nitent  oplime  oppositum  esse  verbis  in  tenebris  occupat  arma  situs.  Et 
verum  sane  est  armis  in  tenebris  iacentibus  atque  robigine  ferrugineque  inquinatis  vix  quicquam 
opponi  posse  aptius  quam  pacis  instruraenta  nitentia.     Sed  Vossii^)  interpretatio  nequaquam 


*)  Krit.  Beitrage  zu  TibuU  p.  160. 

*)  proieg.  p.  17. 

*)  observ.  p.  43. 

*)  meUa  leniter  depravatum  ex  meUe. 

')  p.  77. 

«)  1.  1.  p.  270. 

silentio  praetereunda  erat,  qui  ideo  vigent  bene  quadrare  contendit,  quod  inter  se  opponantur 
vigent  et  situs,  vigor  ususque  rusticorum  instrumentorum  et  armorum  inertia 

cf.  Ovid.  Fast.  V,  279  Cetera  luxuriae  nondiim  instrumenta  vigebant. 
Nihilo  tamen  setius  nitent  Ovidiano  illo  exemplo  confirmatum  praeferendum  mihi  videtur,  quia 
haec  quoque  oppositio  verbo  nitent  optime  exprimitur.     Quid   enim?  Nonne  nitor  instrumen- 
torum  rusticorum  gravissimus  est  testis  vei  maximo  illa  esse  in  usu?  Exemplo  Qvidiano  supra 

laudato  hoc  addo  efficacissimum  Amor.  I,  8,51.52    Aera  nitent  usu 

Canescunt  turpi  tecta  relicta  situ. 

Itaque  nitent,  quippe  quod  non  modo  oppositionem  contineat,  quae  est  instrumentorum  rusti- 

corum   nitorem  inter   et   amorum   squalorem,  sed   etiam    significationem  verbi  vigent  simul 

-  complectens  usum  et  vigorem  exprimat  oppositos  inertiae   armorum,  et  ob  haec  interna  argu- 

-   menta  et  propter  externa  illa  testimonia  longe  praeferendum  est.     Vigent  autem  interpolatori 

tribuendum  erit,  qui  verbum  suo  in  exemplari  corruptum  pro  virili  parte  periclitatus  est  emendare. 

Quascunque  igitur   adhuc  commemoravimus  interpolationes  cod.  G  ita  sunt  com- 

paratae,  quibus  librarius  menda  exemplari  suo  inhaerentia  proprio  Marte  stu- 

duerit  sanare. 

Alterum    interpolationum   genus    eis    deprehendimus   locis,    quibus    inter- 
polator,  cum  in  verbis  traditis  perperam  offenderet,  corrigendum  esse  putavit. 
Cuius  rei  luculentissimum  habemus  exemplum 

II,  6,21  AV  {Fris.,  Par.)  Spes    alit    agricolas,  spes  sulcis  credit  aratis 
"»  6,21  G  gj 

ubi  codd.  AV  lectio  non  solum  testimoniis  aliorum  librorum  satis  superque  confirmatur,  sed 
etiam  unice  vera  est  propter  usum  illum  tritissimum,  quo  poetae  elegiaci  unum  idemque  voca- 
bulum  gravissimum  non  solum  in  initio  versuum,  sed  simul  etiam  intra  eiusdem  versus  fines 
repetunt;  utunum  afferam  exemplum,  legimus 

I,  5,61  Pauper  erit  praesto  .  .  .  pauper  adihit 

63  Pauper 

65  Pauper 

Interpolator  autem,  cui  in  v.  21  spes  iteratum  displicuisse  videtur,  huius  vocis  vice  et  inculcavit. 
Praeterea   mirum  censebis,  quod  anaphora,  quae  dicitur,  vv.  23  et  24  prorsus  interrumpitur, 
quade  re  videas  infra  p.  37  sub  No.  V. 
I  7  47  Porro  legimus  I,  7,47  in 

AV  Et  Tyriae  vestes  et  dulcis  tihia  cantu 
Lr     ,,  ,,  ,,       ,,  auici         ,,  ,, 

Atque  utraque  lectio  ferri  potest,  et  didci  primo  obtutu  videtur  praeferendum,  utpote  quod 
melius  ad  cantu  quam  ad  tihia  hoc  epitheton  quadret;  cf.  haec  similia  exempla 

Catull.  64,264 horrihili  stridehat  tihia  cantu 

Ovid.  Am.  3,13,11  .  .  .  praesonuit  sollemni  tihia  cantu. 
Sed  ne  dulcis  quidem  habet,  quo  offendat,  ut  legimus  apud  Horatium  C.  1, 17,10  et  Propertium 
V,  4,5  dulcis  fistula,  et  omnino  notus  est  usus  poetarum,  quo  epitheta  per  hypalagen,  quam 
vocant,  saepe  aliis  vocabulis  adiunguntur  atque  ad  quae  proprie  pertinent;  sed  hoc,  ubicunque 
fit,  suam  habet  explicationem.  Dicit  enim  Virgilius  Aen.  VII,  483  cervus  cornihus  ingens  pro 
ingentihus  cornihus,  quia  cornua  sunt  causa,  cur  ingens  dici  possit  cervus;  Propertius  I,  3,9 
dicit  ehria  vestigia,  cum  ipsis  vestigiis  incertis  ebrietas  fiat  manifesta,  ibidem  v.  20  ignotis  cornihus, 
quia  cornua  effecerunt,  ut  non  cognosceret  Argus  lonem.  Itaque  hoc  loco  tihia  dici  potest 
dulcis,  quia   cantus   tibiae  iunctus  causa  est,  cur  ipsa  tibia  sit  dulcis.     Quamquam  igitur,  ut 

vidimus,  utrumque  dulci  et  dulcis  ferri  potest,  tamen  est  aliquid,  unde  rem  disceptemus.  Quae- 
cunque  enim  huius  enuntiationis  vocem  tibia  et  antecedunt  et  sequuntur  subiecta,  iis  singulis 
singula  attributa  adposita  sunt:   varii  ftores  —  frons  redimita  —  lutea  palla  —  Tyriae 

vestes levis  cista.     Num  iam  dubitabimus,  quin  tibia  quoque  secum  habeat  epitheton? 

Itaque  dulcis  ut  exquisitior  est  scriptura,  ita  enuntiationis  structurae  magis  convenit.  Dulci 
autem  idcirco  ex  coniectura  ortum  esse  puto,  quod  consilium  mutandi  in  propatulo  est.  Gum 
enim  subtilem  illum  usum  dicendi,  de  quo  diximus,  non  satis  perspiceret  librarius,  eum  in 
vulgarem  vertit  sermonem, 

Idem  factum  est  de  Sulp.  et  Cer.  am.  2,20,  ubi  extat  in  deSulp.et 

AVF  Cas(e  puer,  casta  retia  tange  manu.  Cer.a.2,20 

G        ,,        „  ,,         ,,      tende      ,, 

Atque  primum  tange  confinnatur  fragm.  Guiaciani  testimonio.  Deinde  hoc  quoque  ioco  codd. 
AV  lectio  pulcrior  est  atque  exquisitior.  Rectissime  enim  dicit  Vossius;!)  „tange  stimmt  zu 
dem  feierlichen  Tone,  den  die  Schalkhafte  annimmt:  Der  Jungiing  soU  die  der  keuschen  Diana 
heiligen  Netze  nicht  anders  als  mit  keuscher  Hand  anriihren.  Die  Glosse  ist  das  gemeine 
tende.  Ac  ne  Heynius^)  quidem,  qui  in  tange  offendit,  „quia  retia  nulla  res  sacra  sint,  quam 
castis  et  puris  manibus  attingere  fas  sit,"  negare  potest  habere  tangere,  quod  placeat,  dicens : 
„cum  castum  esse  velit  puerum,  dicere  potuit:  more  ipsius  deae  castus  maneas;  et  pro  hoc: 
castus  tange  tracta  retia."  Hanc  autem  voci  tangunt  infixam  vim  subtilissimara  non  perspiciens 
interpolator  vulgarem  illam  elocutionem  tritissimam  retia  tendere^)  supposuit. *) 

Porro  recte  iudicat  Rossbergius  ^)  de  discrepantia,  quae  extat  II,  3,8  n,  3^ 

AV  Dum  subigunt  steriles  arva  serenda  boves 
G         ,.  „  „  „      colenda       „ 

ubi  serenda  eam  ob  causam  censet  praeferendum,  quia  latius  pateat  et  id  ipsum  significet,  quo 
labor  intendat.  Colere  arva  est  elocutio  vulgaris  ab  interpoiatore  profecta  (cf.  Tib.  I,  10,45; 
I,  5,21).  In  universum  igitur  monendum  est,  quoniam  et  hoc  et  priore  loco  altera  lectio  ex 
altera  vix  per  neglegentiam  orta  esse  potest,  multo  facilius  posse  intellegi,  quomodo  quis  pro 
tange  tende,  pro  serenda  colenda  scripserit,  quam  tange  et  serenda  pro  tende  et  colenda. 
Dehinc  progredimur  ad  discrepantiam  examinandam,  quae  extat 

I,  4,33  AV  Fris.  Vidi  iam  iuvenem I,  4,33 

G  Vidi  ego  iam    „ 

Atque  consensus  testimoniorum  codd.  AV  et  excerpt.  Frising.  abunde  docet  vidi  iam  antiquiorem 
esse  lectionem,  nisi  forte  ad  eam  descendit  quisquam  opinionem,  ut  in  utrisque  libris  simul  ego 
per  neglegentiam  omissum  esse  censeat.  Sed  ut  hoc  permiro  accidisset  casu,  ita  facillime  intel- 
legi  potest,  quomodo  ego  per  interpolatorem  illatum  est.  Ut  enim  taceam  versus  I,  2,91.92  his 
simillimos  Vidi  ego,  qui  iuvenum  miseros  lusisset  amores 

Post  Veneris  vinclis  abdere  colla  senem 
librarii  seu  animo  seu  oculis  fortasse  obversatos  esse,  vidi  ego  in  initio  versus  positum  tam  est 
tritus  usus  dicendi  atque  paene  ad  formulam  redactus,  ut  ego  hoc  loco  ad  supplendum  facillime 


*)  I.  1.  p.  397. 
*)  observ.  p.  376. 

*)  exempla  sunt  sexcenta  cf  Ovid.  Heroid.  5,19;  49,46;  Amor.  I,  8,69;  ArU  am.  I,  45;  Remed.  202; 
Metara.  IV,  512;  VII,  701;  VIII,  331  etc. 

*)  Eadem  ratione  ortum  videtur  Prop.  IV,  7,37  tendisti  retia  pro  nexisti  cf.  Lachmannum. 
*)  p.  76. 

corrector  potuerit  excitari;  ex  sexcentis,  quae  extant,  exemplis  haec  attulisse  sufficiat:  Propert. 
I,  14,45;  V,  5,59.65;  V,  2,53  (cf.  V,  1,89  dixi  ego);  Ovid.  Am.  11,  2,47;  II,  12,25;  III,  4,13,  Art. 
am.  III,  487;  Remed.  101;  Trist.  V,  8,11.  Hac  autem  ex  constanti  consuetudine  dicendi  nonne  patere 
videtur  Tibullum  ipsum  vidi  ego  scripsisse?  non  igitur  offensioni  esse  debet,  quod  in  ea  lectione, 
quam  antiquiorem  esse  iudicavimus,  ego  illud  deest?  Quam  ad  rem  enucleandam  versus  33 
et  34  oportet  accuratius  percenseamus. 
T  ^^*^^  ^r^  Atque  iam  dudum  vocabulum  iam  viris  doctis  scrupulum  iniecit.  ^)    Vulpio  enim  iam  cum 

iuvenem  coniungenti  et  interpretanti  antea,  modo  iuvenem  recte  contradicit  Wunderlichius  iam 
iiivenem  non  nisi  appositionis  loco  dici  posse;  latinum  esse:  vidi  Caesarem  iam  iuvenem,  non 
vero:  vidi  iam  iuvenem;  deinde  autem  iayn  pro  antea,  modo  usurpatum  esse  exemplis  non  posse 
demonstrari.  lam  autem  cum  vidi  coniunctum  non  perspicio,  quem  aptum  huic  loco  exhibeat  sen- 
sum,  et  recte  dicit  Ritschelius  ^)  iam  intolerabiliter  esse  languidum.  Bene  sane  res  sese  haberet,  si 
cum  Ritschelio  scriberetur  olim,  quamquam  haud  ita  facile  possit  explicari,  quomodo  olim  in  iam 
abierit.  Porro  in  enuntiatione  premeret  cum  serior  aetas  obiectum  desideratur,  quo  omisso  haec 
verba,  si  grammaticam  rem  spectamus,  non  habent,  quo  referantur;  itaque  Heynius  coniecturam 
quandam  laudat  premeret  quem.  Sic  autem  si  scribamus,  recte  dicit  Wunderlichius  modus  verbi 
premeret  non  esse  unde  pendeat.  Verba  autem  urgere,  premere,  instare  omisso  casu,  quem  regunt, 
exquisite  poni  nescio,  unde  Wunderlichius  habeat,  quoniam  neque  ipse  huius  usus  attulit  exempla 
neque  mihi  talia  contigit  invenire.  lam,  quod  ad  sensum  attinet,  audiamus  Dissenium  ^)  interpre- 
tantem:  „iuvenem  h.  1.  intelleges  inYme  iuventutis  constitutum,  ut  docent  adiecta  verba:  pre- 
meret  cum  serior  aetas  h.  e.  instaret.  Pertinet  autem  ex  usu  Romano,  ut  constat,  iuniorum 
aetas  usque  ad  sexagesimum  sexturh  annum,  unde  serior  aetas  sequitur."  Haec  omnia 
optime  sese  haberent,  dummodo  Dissenius  exempHs  adlatis  nobis  persuasisset  premere  idem 
.  significare  quod  instare.  Immo  vero,  si  quem  premit  senectus,  tum  non  instat,  sed  revera 
adest  (cf.  v.  31  infirmae  venere  uhi  fata  senectae),  et  omnino  notissima  est  translatio,  qua 
sendctus  cum  onere  gravi  comparatur.  lam  autem,  quaero,  qui  tandem  fieri  potest,  ut  iuvenis 
is  nominetur,  quem  serior  aetas  (i.  e.  senectus)  premat?  Perspicuum  quidem  est,  praesertim 
cum  versus  I,  2,  91.92  in  comparationem  vocemus,  totum  distichon  hunc  sensum  exprimere 
velle:  Quem  olim  iuvenem  vidi  contemptorem  amoris,  eundem  vidi  senem  maerentem  e.  q.  s. 
Hunc  autem  sensum  quandoquidem  vv.  33  et  34  tam  inconditis  declarant  verbis  neque  carent 
offensionibus  ad  sermonem  pertinentibus ,  totum  distichon  profectum  mihi  videtur  ex  ofTicina 
interpolatoris  cuiusdam,  qui  hoc  loco  versus  illos  I,  2,  91.92  recordatus  huic  sententiarum  nexui 
immiscuit  atque  accomodavit.  Accedit,  quod  illud  distichon  non  solum  facillime  potest  desiderari, 
sed  etiam  sententiarum  nexum  turbat  atque  interrumpit.  Priapus  enim  adhortans,  ut  aetate 
florenti  amori  indulgeatur,  omnium  rerum  commutationem  exemphs  illustrat,  qua  in  re  certus 
ordo  orationis  atque  progressus  vix  quemquam  poterit  effugere.  Ac  primum  quidem  exemplum 
(vv.  29.30)  ex  natura  inanima,  ex  animalibus  alterum  (vv.  31.32)  petit,  tum  (vv.  35.36)  a  ser- 
pente,  cul  crudeles  divi  annos  exuere  permiserint,  aptissimum  facit  transitum  ad  formam 
humanam,  cui  non  idlam^)  fata  dedere  moram.  Denique  ipsos  ad  deos  progreditur,  Bacchum 
et  Phoebum,  quibus  solis  aeterna  est  .  .  .  iuventa.  Hanc  autem  ordinatam  progressionem 
atque  gradationem  a  minore  factam  ad  maius  versus  illos  molestissime  delere  in  propatulo  est. 


')  cf.  Heyne-Wunderl.  observ.  p.  92. 

^)  cf.  opusc.  III,  p.  632. 

^)  comment.  p.  96. 

*)  ineptam  esse  non  illam  lectionem  (AV)  bene  demonstrat  Vossius  p.  194. 

Praeterea  respicias  velim,  quantum  intersit  inter  horum  versuum  (33.34)  colorem  sermonis  atque 
eorum,  et  qui  antecedunt  et  qui  sequunlur,  quippe  qui  ad  unum  omnes  flebilem  spirent  sonum 
eamque  ipsam  ob  causam  incipiant  a  miserabilibus  exclamationibus  cf.  vv.  29.30.31  quam  cUo 
ter  in  initio  positum,  v.  31  quam  iacet,  v.  35  crudeles  divi!  At  vero  versibus  33.34  inter- 
missis  Priapum  audimus  non  ipsum  querentem  de  interitu  pulcritudinis  et  virium,  sed  ad. 
hortationis  causa  cnarrantem  aliquem  se  vidisse  maerentem.  —  Quibus  expositis  non  dubito 
hos  versus  pro  spuriis  habere.  Quod  si  ita  est,  —  ut  redeamus,  unde  defleximus  — 
statuendum  est  interpolatorem  ego  post  vidi  inserentem  non  ipsum  poetam  correxisse,  sed  eum, 
qui  versus  illos  in  archetypo  (0)  interpolavit. 

Atque  haud  scio  an  similiter  iudicandum  sit  de  discrepantia,  quam  legimus  I,  6,72,  ubi  Deversibus 
codd.  exhibent      71  Et,  si  quid  pecasse  putat  ducorque  capillis  ^»  6,71.72 

72  AV  Immerito  proprias  proriorque  vias 

G  „          properans      „  „ 

Hoc  loco  cod.  G  lectio  properans  Rossbergio  correctura  esse  videtur  vocis  propria.%  quae  sensu 
caret.  Qua  de  re  mittamus  nunc  quid  statuendum  sit  et  transeamus  totum  ad  distichon  offen- 
sionibus  scatens  accuratius  examinandum.  Ac  primum  quidem  vitiosum  est  si  quid  peccasse 
putat  pro  me  pecasse  putat  puella;  nam,  ut  recte  dicit  Dissenius,i)  in  constructione,  qui  vocatur 
accusativus  cum  infmitivo,  subiectum  tum  tantum  Graecorum  more  potest  omitti,  cum  idem  est 
verbi  et  primariae  et  secundariae  enuntiationis ;  hoc  igitur  loco  se  posset  abesse,  neque  vero 
me  potest  desiderari.  Praeterea  indicativus  putat  non  recte  sese  habet,  quoniam  agitur  de  re 
ficta,  ut  adparet  ex  versibus,  et  qui  antecedunt  et  qui  sequuntur  (69  sint,  70  possim,  73  velim 
venerit,  74  optarim).  Utramque  offensionem  ut  toUerent,  Baehrensio  excepto  omnes  editores 
Italorum  coniecturam  puter  receperunt.  Deinde  ob  causam  iam  commemoratam  et  indicativi, 
qui  sequuntur,  ducorque,  proripiorque  mendosi  sunt,  quade  re  editores  praeter  Baehrensium 
scripserunt  cum  Italis  dwcargwe  —  proripiarque.  Sed  etiamnunc  restat  offensio.  Loquitur  enim 
poeta  de  legibus  et  ab  ipso  et  a  puella  sua  observandis,  quibus  violatis  puelia  quidera  ipsum 
maximis  afliciat  poenis,  at  contra  ipse  puellam  nolit  pulsare: 

laudare  nec  ullam 

possim  ego,  quin  ociilos  appetat  illa  meos, 

Non  ego  te  pulsare  velim. 
Haec  apertissima  oppositio  atque  vicissitudo,  qua  utraque  persona  gravissime  effertur  atque 
agens  inducitur,  necessario  flagitaret,  ut  scriberetur  non  ducar  et  proripiar,  sed  —  quod  Baeh- 
rensius  coniecit  —  ducat,  proripiat  (puella),  nisi  his  quoque  coniecturis  receptis  inde  nova  ex- 
sisteret  difficultas,  quod  obiectum  me  haudquaquam  posset  desiderari  cf.  appetat  illa  meos  — 
non  ego  te.  Quam  artissimam  inter  vei-sus  70  et  73  conexionem  modo  demonstratam  teneas 
velim,  ut  cognoscas,  quorsum  spectet  argumentatio.  Denique  inhaeret  offensio  elocutioni  prori- 
piorque  vias  pro  per  vias,  id  quod  non  solum  rarius  est  genus  dicendi,  ut  putat  Dissenius,  sed 
—  quod  ego  sciam  —  nullo  omnino  potest  comprobari  exemplo  idoneo;  nam,  quae  Dissenius 
attulit:  ire  vias,  currereiter,  viam,  mare,  ea  profecto  tam  similiter  non  sunt  comparata,  ut  hanc 
elocutionem  apta  sint  ad  illustrandam.  Graecis  autem  exemplis,  qualia  Wunderlichius  2)  excitat : 
«VoMa<  Tx^^'  holnx-j  otov  (Sophocl.  Antig.  877)  vel  ^iivoroirxi  ....  5r«M(5^£'f  MMv^ovf  (Elcctr.  1163) 
nil  comprobatur.  Quam  ob  causam  Heinsius  coniecit  per  rapiarque  vias,  Riglerus  audacissime 
immerito  mutavit  in  in  medias.   Videmus  igitur,  difficultates  ut  toUantur,  quattuor  vel  quinque 


')  comment.  p.  144. 
*)  in  comment.  p.  82. 

opus  esse  coniecturis,  quibus  receptis  ne  prorsus  quidem  illae  expediantur.  At  vero  verba,  ut 
tradita  sunt,  integra  relicta  nullam  continent  offensionem,  quae  ex  interpolatoris  fabrica  profecta 
esse  nequeat.  Nam  primum,  quod  hi  versus  sententiarum  nexui  non  satisfaciunt,  hoc  ipsum 
nobis  documento  esse  debet  interpolationis ;  deinde  bene  potest  intellegi,  quid  verba  si  putat 
(puella  me)  peccasse,  ducor  e.  q.  s.  sibi  velint,  quippe  quibus  furor  puellae  accuratius  et  inten- 
tius  describatur.  Hos  autem  versus  ad  supponendos  eo  facilius  librarius  quidam  potuit  comrao- 
veri,  quo  frequentiores  sunt  apud  poetas  similes  loci  et  simillimi, 

cf.  Propert.  IV,  7,3  sqq.  Cur  fiirihunda  mero  mensam  propellis  .  .  .  ? 


Tu  vero  nostros  audax  invade  capillos 

Et  mea  formosis  unguibus  ora  nota, 

Tu  minitare  oculos  suhiecta  exurere  flamma 

Ovidius  tota  elegia  (Amor.  I,  7)  hoc  in  argumento  versatur  tractando;  cf.  praeterea  Amor.  II, 
5,45.  Art.  amat.  II.  451,  Heroid.  19,81.  Plura  exempla  congessit  Zingerlius  I.  I.  I.  p.  95.96.  Quo- 
niam  igitur  versus  illos  difficultatum  plenos  non  modo  non  desideramus,  sed  etiam  iis  eiectis 
optime  procedit  oratio  et  artissima,  de  qua  diximus,  conexio  inter  versus  70  et  73  restituitur^ 
nullus ■  dubito  hos  versus  spurios  iudicare.  Quod  si  ita  est,  diiudicari  neque  potest  neque 
multum  refert,  utrum  properans  eius  sit,  qui  hoc  distichon  in  archetypo  supposuit  an  eius, 
qui  postea  corruptam  vocem  proprias  in  cod.  G  voluit  corrigere.  Itaque  hoc  loco  in  medio 
relinquimus,  utrum  cod.  G  scriptura  ipso  ex  archetypo  fluxerit,  an  correctori  sit  tribuenda. 
lam  ad  eas  transeamus  cod.  G  scripturas  interpolatas,  quibus  interpolator 
sententiam  voluit  magis  efferre  atque  premere,  velut 
I,  9,'^^  I,  9,33  AV  Non  tibi  si  pretium  Campania  terra  daretur 

Lr      7,  „       „  „  „  tOta  „ 

Ac  Baehrensius  tota  in  textum  recepit,  id  quod  eam  ob  causam  ferri  nequit,  quia  versus, 
qui  sequitur  'Non  tihi  si  Bachi  cura  Falernus  ager 

prorsus  esset  supervacaneus  atque  inanis;  namque  et  Falernus  ager  in  Campania  situs  est.  At 
vero  Campania  terra  et  Falernus  ager  optimam  et  concinnam  efficiunt  oppositionem ,  cum,  ut 
recte  explicat  Dissenius,i)  prior  versus  ad  notam  fertilitatem  et  frumentum  Gampaniae  perti- 
neat,  posteriorad  eius  vinum,  quem  gignit  Falernus  ager  celeberrimum.  Tota  autem  interpolator 
scripsisse  videtur,  ut  vim  iuris  iurandi  augeret;  praeterea  haud  scio  an  elocutio  Campania  terra 
scrupulum  quendam  ei  iniecerit,  quia  terrae  nomen  adiectivi  loco  positum  est,  cuius  usus  dicendi 
haud  ita  frequentis  haec  inveni  exempla  —  Vulpii,  quem  locos  congesisse  editores  testantur, 
editio  mihi  praesto  non  fuit  —  Africa  terra  (vel  terra  Africa)  Ennii  fragm.  6  p.  46  (ed.  Vahlen), 
Verg.  Aen.  IV,  37,  Liv.  XXIX,  23;  terra  Gallia  Caes.  bell.  Gall.  I,  30;  terra  Hispania  Liv. 
XXXVIII,  58;  Pharsalia  terra  Liv.  XXX HI,  6. 

I,  7,3  Porro  I,  7,3,  ubi  exhibent  AV Aquitanas  posset  qui  fundere  gentes 

pro  fundere  corrector  cod.  G  frangere  substituit,  qua  voce  et  hostium  ferocia  et  victoris  for- 
titudo  magis  efferretur.  Multo  certe  veri  est  similius  interpolatorem  —  nam  per  librariorum 
neglegentiam  alterum  verbum  ex  altero  vix  profectum  esse  potest  —  auxisse  vocis  vim  quam 
infregisse.    Similiter  ac  hoc  loco  fundere  usurpatur  e.  g. 

Ovid.  Metam.  VI,  425  Threicius  Tereus  haec  (sc.  agmina)  auxiliaribus  armis  Fuderat 
Fast.  V,  .578  .  .  .  .  et  fuso  laetus  ab  hoste  redit.  — 


^)  coinment.  p.  184. 

Denique    extant   loci,    quibus    interpolator    nescioquam    ob    causam-pro    vera 
lectione  aliam  vocem  prorsus  eiusdem  significationis  immiscuit,  velut 

I,  8,60  AV  Et  strepitu  nullo  clam  reservare  fores  I,  8,60 

G     „    sonitu       „  „  „ 

quo  loco  ne  Baehrensius  quidem  cod.  G  secutus  est.  Atque  strepitu  his  jTibuUianis  fulcitur 
locis  similibus  I,  6,62  Cognoscit  strepitus  me  veniente  pedum 

I,  2,37  Neu  strepitu  terrete  pedum 
cf.  Ovid.  Met.  XIV,  782  Nec  strepitum  verso  Saturnia  cardine  fecit. 
Nusquam  apud  Tibulium  talibus  in  furtis  amatoriis  describendis  sonitus  dicitur,  cum  sonus  in- 
veniatur,  cf.  I,  2,20. 

Deinde  I,  10,46  exhibent  I,  10,46 

AV  Duxit  araturos  sub  iuga  curva  hoves 
G        „  „  „       „     panda     „ 

Baehrensius,  quamquam  olimi)  cum  Huschkio''')  dixerat,  curva  TibuUi  simplicitati  magis  con- 
venire,  t^men  panda  in  textum  recepit.  Sed  primum  recte  monet  Rossbergius  ^)  pandus  nusquam 
legi  in  Tibulli  carminibus  eorumque  asseclis,  septies  curvus  (1,  4,8;  II,  1,86;  II,  3,7;  Lygd. 
5,16;  paneg.  Mess.  20,94,125).  Deinde  autem  documentum  gravissimum,  quod  miror  interpretes 
efftigisse,  inde  potest  adferri,  quod  Ovidius,  qui  hunc  Tibulli  versum  verbo  tenus  suum  reddidit, 
optimis  codicibus  testantibus  iuga  curva  dixit 

ex  Ponto  I,  8,54  Ducam  tncricolas  suh  iuga  curva  hoves, 
quamquam  hoc  quoque  loco  deteriores  codd.  panda  praebent.*)  Et  hoc  Ovidiano  loco  et  Ti- 
bulliano,  de  quo  agitur,  interpolatores  procul  dubio  talia  recordati  sunt  exempla,  quibus  Ovidius 
iuga  panda  dixit,  quod  vocabulum  omnino  hic  poeta  in  deliciis  habet;  cf.  e.  g.  Heroid.  6,10, 
Amor.  I,  13,12  (vid.  Heinsium  ad  Art.  am  I,  318).  At  contra  legimus  iuga  curva  Fast.  IV,  216. 
Idem   iudicium    ferendum   erit   de    differentia  a  Baehrensio    et  Rossbergio   vexata,    quae 

extat  I,  2,6  I,  2,6 

AV  Clauditur  et  dura  ianua  firma  sera 
G  „  „      „  „        fulta    „ 

Ac  ille  quidem  ad  codicis  G  scripturam  comprobandam  mordicus  tenet^)  Ovidii  locum,  quem 
legimus  Art.  am.  II,  244  Atque  erit  opposita  ianua  fulta  sera. 

Sed  quid  impedit,  quominus  statuamus  Ovidium  non  hunc  expresisse  locum  Tibullianum,  sed 
eum,  quem  legimus  I,  8,76  Quaecunque  opposita  est  ianua  dura  sera9 
Ut  autem  hoc  ex  exemplo  coUigi  nequit  Ovidium  pro  fulta  scripsisse  dura,  ita  ille  locus,  quem 
Baehrensius  in  comparationem  vocavit,  non  sufficit  ad  codicis  G  scripturam  fulta  stabiliendam. 
Deinde,  ut  in  priore  Tibulliano  exemplo  (I,  2,6)  dura  sera,  posteriore  (I,  8,76)  ianua  dura  dicitur, 
sic  omnino  invenitur  modo  firma  sera,  modo  firma  ianua; 

cf.  Ov.  ex  Pont.  I,  2,22  Portaque  vix  firma  summovet  arma  sera. 
Amor.  II,  12,3     ianua  firma 
Quoniam  igitur  nos  ponere  necesse  non  est  Ovidio  Tibulli  locum,  de  quo  agitur,  obversatum 


*)  Tib.  Blatter  p.  62. 

^)  edit.  p,  263. 

3)  p.  76. 

*)  cf.  Kornii  edit.  p.  30. 

*)  prol.  17. 

esse,  deinde  et  ianua  firma  ab  Ovidio  dicitur,  manifestum  est  illud  exemplum  a  Baehrensio 
conlatum  nil  valere  ad  cod.  G  scripturam  praeferendam.  Rossbergii^)  autem  scrupulum  cen- 
sentis  verbis  clauditur  .  .  .  /"wZta  pleonasmum  oriri  recte  removet  Baehrensius,  cum  dicit  illud 
clauditur  confici  atque  evenire  ex  fulta  ianua.  Gum  igitur  utraque  apta  sit  lectio  neque  ex 
ipso  loco  rei  enodandae  ullum  adferri  possit  adiumentum,  ad  ea  confugiamus  oportet,  quae  adhuc 
comperta  habemus  de  Ubrorum  auctoritate.  Atque  postquam  vidimus  codd.  AV  proprias  scrip- 
turas  nusquam  interpolationis  dare  suspicionem,  codicem  autem  G  sat  saepe  manum  correctri- 
cem  expertum  esse,  consectarium  est  hoc  loco  firma  veram  nos  agnoscere  lectionem. 

Quascunque  igitur  persecuti  sumus  interpolationes  cod.  G,  in  diversa  dis- 
cedunt  genera,  quorum  primum  eas  continet,  quibus  librarius  locos  in  exemplari 
suo  corruptos  proprio  Marte  studuerit  emendare,  alterum,  quibus  verba  tradita 
perperam  intellegens  suo  arbitrio  immutaverit,  tertium,  quibus  ad  vim  sen- 
tentiae  augendam  genuinae  scripturae  alienam  supposuerit,  quartam  denique, 
quibus  lectione  tradita  reiecta  alteram  idem  significantem  inculcarit. 

Restat,  ut  de  ea  dicam  Rossbergii  sententia,  quacenset^)  ipsum  archetypum  codicis 
G  et  excerptorum  Par.  (cod.  x)  iam  interpolatum  fuisse.  Quam  sententiam  duas  ob 
causas  amplecti  non  possum.  Ac  primum  quidem,  quas  G  et  Par.  communes  habent  lectiones, 
ex  iis  ne  una  quidem  de  interpolatione  suspecta  est,  sed  omnes  fere  verae  sunt,  una,  quae 
nobis  corrupta  visa  est,  sc.  I,  1,48  {imhre  pro  igne)  neglegentiae  potius  quam  interpolationi 
attribuenda  est.  Deinde  ex  II,  6,21,  ubi  exc.  Par.  cum  codd.  AV  et  Fris.  rectam  exhibent 
scripturam  spes,  cod.  G  interpolatam  et,  videmus  lectionem  interpolatam  in  illo  archetypo  non- 
dum  extitisse.  Itaque  eis  interpolationibus,  quas  in  cod.  G  deprehendimus,  minime 
necesse  est  statuamus  eum  codicem  iam  depravatum  fuisse,  ad  quem  cod.  G  et 
exc.  Par.  recurrunt.    Sed  subsistamus  nunc  et  totius  disputationis  summam  faciaraus. 


Caput  III. 

Totius  disputationis  summa. 

Rossbergiumin  universum  frustra  esse  demonstrasse  nobis  videmur,  quod  codicem  G usque 
adeo  interpolationibus  deformatum  esse  contendit,  ut  ad  Tibulli  textum  restituendum  nuUius  per 
se  putandus  sit  momenti.  Singulis  autem  in  locis  traetatis  primum  errat,  quod  eas  codicis  G  scrip- 
turas,  quas  negari  nequeat  praeferendas  esse  lectionibus  codd.  AV,ex  felicibus  librarii  coniecturis 
profectas  esse.  Deinde  vehementissime  errat,  quod  cod.  G  scripturas  quasdam  eximias  atque 
censet  exquisitas,  quae  nonnisi  ipsius  poetae  esse  possint,  per  interpolatorem  depravatas  existimat,  ita 
ut  haud  pauci  eorum  ipsorum  locorum,  quibus  ille  vir  doctus  codicis  G  statum  interpolatum 
studet  evincere,  nobis  vel  maximo  sint  documento  cod.  G  nequaquam  esse  respuendum.  Denique 
errat,  quod,  ubi  cod.  G  revera  corruptus  est,  eum  de  interpolatione  suspectum  habet,  etiamsi 
corruptelae  per  lenes  et  solemnes  librariorum  errores  ortae  sunt  et  interdum  ne  intellegi  quidem 
potest,  quid  omnino  interpolator  sibi  voluerit.  Recte  autem  huc  illuc  locos  in  cod.  G  reapse 
interpolatos  cognovit. 


»)  p.  76. 

^)  p.  74. 

Baehrensius  falsus  est,  quod  codicem  G  interpolationum  expertem  esse  et  principatum 
tenere  iudicat,  codices  AV  per  interpolationes  corruptos  censet,  ita  ut  etiam  iis  locis 
codicem  G  sequatur,  quibus  ille  seu  per  neglegentiam  corruptus  est,  seu  interpolationis  signa 
quasi  aperta  fronte  prae  se  fert.  Recte  tamen  multis  locis  codicis  G  scripturas  in  textum 
recepit. 

Itaque  hanc  inter  duas  fa-milias  codicum  intercedere  rationem  statuendum 
videtur; 

Codex  G  boni  quidem  est  stirpis  multisque  locis,  ubi  altera  familia  per  librariorum  negle- 
gentiam  corrupta  est,  veras  servavit  scripturas;  sed  primum  sat  neglegenter  descriptus  est; 
deinde  haud  paucis  locis  diversas  ob  causas  expertus  est  manum    interpolatricem. 

Codices  AV  quamquam  multo  deterioris  sunt  originis,  tamen  nusquam  interpolationis 
praebent  suspicionem,  sed  per  librarios  indoctos  maxima  cum  verecundia  depicti  sunt,  quade  re 
iis  locis,  ubi  cod.  G  aut  per  neglegentiam  aut  per  interpolationem  deformatus  est,  rectas  ex-, 
hibent  scripturas. 

Videmus  igitur  suas  utramque  familiam  bonas  malasque  habere  lectiones  neque  esse,  cur 
alteram  prae  altera  extoUamus. 

Quibus  expositis  in  diversis  testimoniis  diiudicandis  haec  ratio  mihi  videtur 
instituenda  esse: 

Ubicunque  ita  inter  se  dissentiunt  duae  codicum  familiae,  ut  per  se  utriusque  ferri  possit 
scriptura,  calculis  ex  unoquoque  loco  petitis  discernere  debemus,  utra  lectio  genuina  sit.  Semper 
autem  primaria  erit  quaestio,  num  codicis  G  scriptura  interpolationis  moveat  suspicionem,  cuius 
iis  locis  habemus  fere  indicium,  ubi  altera  lectio  ex  altera  per  simplicem  librarii  errorem  pro- 
fecta  esse  nequit;  tum  codd.  AV  sequamur  necesse  est.  Sin  autem  codicis  G  scriptura  per  se 
praeferenda  est  neque  ullam  prae  se  fert  interpolationis  speciem,  haec  antiquitus  tradita  atque 
recta  iudicanda  est. 


-=§*#»^ •io'8» «fc3=«S> 


A^ppenciix. 


I)  ad  pag.  3. 
I,  2,91  I,  2,91  exhibent  excerpta  Paris.  et  Vincentii  Bellovacensis : 

Vidi  ego  qui  miseros  iuvenum  dampnasset  amores 
ceteri  codd.    „      „      „    iuvenum  miseros  lusisset  „ 

Ac  recte  quidem  Richterus^)  exemplo  conlato  simillimo  I,  8,71 

Ilic  Marathus  quondam  miseros  ludebat  amantes 
lusisset  genuinam  esse  lectionem  contendit ;  sed  falsus  est,  quod  et  verborum  ordinem  ab  illis 
excerptis  exhibitum  miseros  iuvenum  eam  ob  causam  praefert,  quia  adiectivum  substantivo  in 
fine  versus  posito  ante  caesuram  penthemimerin  conlocatum  saepissime  inveniatur.  Quamquam 
enim  permultis  locis  haec  regula  et  a  Tibullo  et  ab  omnibus  poetis  elegiacis  observata  est,  tamen, 
nisi  alia  accedunt  argumenta,  nil  valet  ad  scripturam  quandam  comprobandam ,  quoniam  non 
semper  eam  usurpatam  esse  ipso  illo  ex  exemplo  a  Richtero  adlato  liquido  adparet.  Quid  enim 
obstitit  poetae,  quominus  scriberet:  Hic  Marathus  miseros  quondam  l.  a.?  Huic  exemplo  adicio 
aliud  simillime  comparatum  I,  9,1 

Quid  mihi,  si  fueras  miseros  laesurus  amores,  e.  q.  S. 
Lygd.5,46     Itaque  nulla  est  causa,  qua  coacti  excerpta  illa  sequamur. 
Deinde  Lygd.  5,16,  ubi  praebent 

exc.  Par.  et  Vinc.  Bellov.  Nec  venit  tacito^)  curva  senecta  pede 
ceteri  codd.      „       „     tardo        „  „  „ 

Richterus^)  tacito  scribendum  esse  concludere  posse  sibi  visus  est  ex  Ovidiano  loco,  qui  extat 
Art.  am.  II,  607  lam  veniet  tacito  curva  senecta  pede. 

Praeterea  addubitat,  quin  quisquam  dixerit  tardo  pede  aetatem  venire.    lam  autem  hunc  ipsius 
Tibulli  conferas  locum  I,  8,48  non  tardo  lahitur  illa  (sc.  aetas)  pede  (cf,  II,  2,19  tarda  senectus), 
ut  cognoscas  hoc  quoque  loco  non  esse,  cur  a  ceterorum  codicum  auctoritate  recedamus. 
II,  4,13  Porro  II,  1,13  legitur  in 

exc.  Par.  Casta  placent  superis:  pura  cum  mente  venite 
ceteris  codd.      „  „  „  „  veste        „ 

quo  loco  Protzenus*)  lectionem  mente  ideo  potiorem  esse  censet,  quod  verba  quae  antecedunt 


*)  p.  62. 

2)  In  Baehrensii  apparatu  critico  per  mendum  typographicum  extat  tacita. 

8)  p.  64.65. 

*)  p.  53. 

casta  placent  superis  non  ad  corporis,  sed  ad  animi  habitum  referenda  sint.  Sed  nonne  verba, 
quae  sequuntur,  manibus  puris  abunde  docent  solo  de  corporis  habitu  agi?  Itaque  nemo  Prot- 
zeno  adstipulabitur  dicenti  veste  ex  antecedentis  elegiae  versu  27  hanc  pura  cum  veste 
sequar  huc  irrepsisse,  sed  unicuique  haec  ipsa  verba  documento  erunt  veste  hoc  loco  recte 
sese  habere;  cf.  praeterea  II,  5,7,  ubi  ut  hoc  loco  de  sacrificio  instituendo  verba  fiunt: 

nunc  induere  vestem 
Sepositam,  longas  nunc  bene  pecte  comas. 

Vox  autem  castus  saepenumero  de  externa  specie  dicitur,  velut  Ovid.  Metam.  XV,  675  casti  crines. 

Videmus  igitur  in  excerptis  illis  non  solum  totos  vereus  (ut  II,  4,29;  6,49  alios),  sed  etiam 
singulas  voces  in  novam  speciem  immutata  esse,  ita  ut  horum  lectionibus  ceterorum  codicum 
testimoniis  non  confirmalis  nulla  per  se  tribuenda  sit  auctoritas. 

11)  ad  pag.  7. 

Miror,  quod  Teufelius  in  dissertatione  de  Catulli  TibuUi  Propertii  vocibus  sin- 
gularibus  conscripta  vocabulum  sonticus  neglexit.  Praeterea  in  Propertianis  vocibus  singula- 
ribus  enumeratis  desideravi  vocabulum  inferni  solo  a  Propertio  ex  scriptoribus  huius  aetatis 
substantivi  instar  usurpatum  pro  inferi,  scil.  II,  1,37;  III,  23,3.  —  Qua  data  occasione  de  loco 
quodam  Propertiano  corrupto,  ubi  hoc  vocabulum  restituendum  esse  mihi  videtur,  verba 
facere  liceat.    Exhibent  enim  codd.  IV,  4,13.14  Prop.  IV,4,14 

Haud  ullas  portabis  opes  Acherontis  ad  undas: 
Nudus  ad  infernas ,  stidte,  veiiere  rates. 
Ac  primum  quidem  offensioni  est,  quod  hoc  loco  dicitur  de  ratibus  infernis,  quamquam  aliunde 
compertum  non  habemus  veteres  plures  rates  sibi  finxisse;  nimirum  unus  est  Charon,  ergo 
una  ratis;  cf.  Prop.  III,  21,14  Cernat  et  infernae  tristia  vela  ratis 

Lygd.  5,  23.24  Elysios  olim  liceat  cognoscere  campos 

Lethaeamque  ratem  Cimmeriosque  lacus, 
quo  loco  Lygdamus  concinnitatis  causa  pluralem  numerum  procul  dubio  adhibuisset,  nisi  per 
doctrinam  mythologicam  vetitus  esset.  Deinde  hoc  quoque  loco  de  una  rate  Propertium  cogi- 
tasse,  dilucide  adparet  ex  iis,  quae  sequuntur .  Vicfor  cum  victis  pariter  miscebitur  umbris. 
Itaque  cum  Lachmanno  non  consentiemus,  qui  pluralem  numerum  defendere  vult  ex  vv.  V,  7,55 
sqq.  Cum  enim  hic,  ubi  animas  vehendas  dispertit  poeta  in  pias  et  impias,  haberet,  cur  duas 
sibi  fingeret  rates,  communi  illi  sententiae  Nudus  ad  i.  s.  v.  r.  nemo  intelleget,  cur  peculiarem 
suam  inseruerit  doctrinam  mythologicam.  Praeterea  non  semper  poetam  de  duabus  cogitasse 
ratibus  ex  exemplo  supra  commemorato  manifestyim  est.  Sed  accedunt  aliae  ofTensiones  ex 
sententiarum  nexu  petitae.  Quoniam  enim  anima  vehetur  ad  rates,  nondum  \idelicet  ipsas  ad 
rates  pervenerit.  Attamen  ex  versu  antecedente  cognoscimus  iam  ad  undas  pei^venisse.  *)  Deinde 
autem  quomodo  anima  potest  vehi,  priusquam  ad  rates  venit,  quibus  veheretur?  Expectamus 
igitur  animam,  postquam  ad  undas  pervenit,  non  ad  rates  infernas,  sed  rate  ad  infernos  vectum 
iri.     Hic  autem  sensus  restituetur  omnesque,  quas  commemoravimus,  difflcultates  toUentur,  si 

scripserimus 

Nudus  ad  infernos,  stidte,  vehere  rate, 

cf.  Lygd.  3,9.10  Tunc  cum  permenso  defunctus  tempore  lucis 

Nudus  Lethaea  cogerer  ire  rate 
Sil.  Ital.  V,  267  Quem 

Nudum  Tartarea  portabit  navita  cymba. 


^)  cf.  Hertzbergii  comment.  p.  271. 


\=  Tib.  vv.  29.30 

De  coniecturis  aperte  falsis  et  Italorum  ah  inferna  .  .  rate  et  Schraderi  at  inferna  rate  non 
est,  quod  verba  faciamus. 

III)  ad  pag.  10. 

Huic  regulae  magnopere  repugnat  Heinsii,    quam   Baetirensius   sibi  vindicavit,  coniectura 
!•  ^>51      ad  I,  1,51  prolata 

0  quantum  est  auri  pereat  pereantque  smaragdi. 
Sed  hoc  loco  pro  pereat  potiusque,   quod  codd.  exhibent,  cum  Italis  scribendum  esse  potius 
pereatque  bene   disseruit  Dissenius.  *) 

IV)  ad  pag.  22. 

1,  2,29.30  Baehrensium,  qui  I,  2,29.30  suo  loco  alienos  iudicavit  versus,   effugisse  videtur  Wunder- 

lichii^)  de  sententiarum  nexu  iudicium  prolatum.  Postquam  enim  suo  ipsius  exemplo  poeta 
demonstravit  fortibus,  quos  non  vetat  obscura  surgere  nocte  timor,  nulla  pericula,  nullas  insidias 
in  via  nocturna  imminere,  aptissime  hac  sua  ipsius  ex  incolumnitate  generalem  petit  sententiam 
Quisquis  amore  tenetur  eat  tutusque  sacerque  e.  q.  s.  Porro  respicias  Propertianos  versus, 
qui  hunc  locum  apertissime  exprimunt  IV,  15,11  sqq. 

11  Nec  tamen  est  quisquam  sacros  qui  laedat  amantes  =  Tib.  vv.  27,28 

13  Quisquis  amator  erit,   Scythicis  licet  ambulet  oris 

14  Nemo  adeo  ut  noceat  harbarus  esse  volet 
Yides  igitur  Propertium  eundem  sententiarum  ordinem  retinuisse. 

I,  2,25  Hic  Propertii  locus  claram  ofTundere  videtur  lucem  ad  Tib.  I,  2,25,  ubi  vox  anxius,  quippe 

quae  sensui  adversa  fronte  repugnet,  iam  dudum  viris  doctis  iniecit  scrupulum.  Quomodo  enim 
anxium  se  vagari  is  potest  dieere,  qui  suo  ipsius  exemplo  amatae  exponere  vult,  solis  intre- 
pidis  Venerern  favere?  Interiit  sane  v,  26;  tamen  ne  hic  quidem  potuit  quicquam  continere, 
quo  anxius  defenderetur,  nisi  forte  pentameter,  qui  excidit,  expressit  Venerem  poetae  anxio 
non  favere,  id  quod  neque  quadraret  ad  ea,  quae  sequuntur,  neque  aptum  esset  Deliae  audaciam 
ad  inferendam.  Itaque  recte  fere  interpolatores  sensum  penlametri  assecuti  sunt.  Offensio  autem, 
quae  inest  \ oc\  anxius,  non  tollitur  interpretatione  Vossii^)  et  Dissenii,"*)  qui  anxius  idem  esse 
volunt  quod  „anxius  amore,  amoris  curis  sollicitus."  Quam  contra  explicationem  primum  recte 
dicit  Wunderlichius  ^)  nil  esse,  quod  poeta  amoris  curis  sollicitus  sit;  deinde  autem  rectissime 
monet  Baehrensius^)  hoc  vocabulum  ob  vitandam  ambiguitatem  adhiberi  nequisse,  quippe  quod 
nemo  non  acciperet  pro  „metuens,  timidus."  Ac  Baehrensius  quidem  incitus  scribendum  esse 
putat.  Mea  tamen  sententia  in  voce  anxius  aliquid  latet,  quod  et  ad  vestigia  tradita  et  ad  rem 
ipsam  propius  accedat.  lam  recurramus  ad  Propertii  illud  carmen  supra  commemoratum,  ubi 
videbis  vv.  12,13,15  poetam  sat  copiose  verba  facere  de  ipsis  viis,  quibus  maxime  instant  pe- 
ricula.  Gum  igitur  hoc  TibuDiano  loco  de  periculis  dicatur,  qualia  amatoribus  vagantibus  immi- 
nere  solent  (cf.  Horat.  Sat.  I,  2,42),  fortasse  et  Tibullus,  quem  Propertius  imitatus  est ,  iam  indi- 
caverat,  ubi  et  qua  via  insidiae  illae  fierent.  TaUa  autem  non  clara  luce,  sed  tenehris,  non 
viis  celebribus,  sed  deverticulis  vaganti  occurrere  possunt.  Porro,  quoniam  non  temere  et  in- 
consulte  se  vagantem  fmgere  potest  poeta,  sed  cursum  tendentem  ad  amatam  suam  eamque 
nuptam  et  a  marito  aemulo  saeve  custoditam,  bene  intellegimus,  cur  tenebris  vagetur,   et  post- 


^)  comment  p.  21. 
^)  observ.  p.  34. 
^)  p.  155. 

*)  comment.  p.  39 
*)  observ.  p.  34. 
^)  proleg.  p.  22. 

quam  enunciavit  poeta,   quando  vagaretur,  fortasse  etiam  indicavit,   qua  via  vagaretur  (ut 
Propertius  dicit  v.  18  Iluic  generi   qiiovis  tempore  tuta  via  est);  cum  igitur  de  re    furtiva 
agatur,  non  per  vias  publicas,  sed  per  angiportas  se  vagantem  poeta  fixerit.    Hic  autem  sensus 
restituetur,  si  per  lenem  mutationem  cum  Broukhusio ^)  scripserimus  aviMs,itaut  hic  efficiatur 
sensus:  Adspice  me,  Delia;   me   quoque  fortem  adiuvat  Venus,  etiamsi  nocte  per  remotas 
vias  eo,  ubi  multa  mihi  imminent  pericula,   lam  cf.  haec  exempla,  ubi  similiter  avmsusurpatur: 
Lucret.  II,  82  Avius  a  vera  longe  ratione  vagaris. 
Verg.  Aen.  XI,  810  .  .  .  in  montis  sese  avius  ahdidit  altos. 
(Verg.  Aen.  11,  736  ......  Namque  avia  ciirsu 

Dum  sequor  et  nota  excedo  regione  viarum.) 

Hac  data  occasione  non  alienum  puto  de  Propertio  Tibulli  imitatore  nonnulla  verba 
facere,  praesertim  cum  grave  quoddam  inde  possit  coUigi.     Ac  Propertius   non  modo  saepenu- 
mero  eadem  ac  TibuUus  tractavit  argumenta,  sed  etiam  singulos  versus  singulasque  elocutiones 
imitatus  est. 
Statim  primi  Tibulli  carminis  materiam  a  Propertio  tractatam  invenimus  partim  IV,  16,  partim  I,  6 

cf.  IV,  16,15  Ipse  seram  vites =  Tib.  I,  1,7   Ipse  seram   .  .  .  vites 

I,  6,5.29.30  Sed  me  complexae  remorantur  verha  puellae. 
Non  ego  sum  laudi,  non  natus  idoneus  armis: 
Hanc  me  militiam  fata  suhire  volunt. 
=  Tib.  I,  1,55.53.75.76  Me  retinent  vinctum  formosae  vincla  puellae. 
Te  hellare  decet  terra,  Messala,  marique. 
Hic  ego  dux  milesque  honus:  vos,  signa  tuhaeque 
Ite  procul. 
Sagae  artium  descriptionem  exsecrationesque  in  illam  prolatas  invenimus  apud  TibuIIum  I,  2,45 
sqq.;  I,  8,19  sqq.;  II,  6,44;  apud  Propertium  V,  5;  I,  1,19  sqq. 

Prop.     I,  1,23.24     Tunc  ego  crediderim  vohis  et  sidera  et  amnes 

Posse  Cytainis  ducere  carminibus. 
=  Tib.  I,  2,45.46     Hanc  ego  de  caelo  c^entem  sidera  vidi, 
Fluminis  haec  rapidi  carmine  vertit  iter. 
Prop.  I,  1,19  At  vos,  deductae  quihus  est  fallacia  lunae 

=  Tib.  I,  8,21     Cantus  et  e  curru  lunam  deducere  tentat. 
Carmen,  quod  dicitur  ^stjaxXaua-iS^yfsv,  apud  Tibullum  extat  I,  2,  apud  Propertium  I,  17. 
cf.  Prop.  I,  17,37       Te  non  ulla  meae  laesit  petulantia  linguae 
=  Tib.  I,  2,1 1     Et  mala  siqua  tibi  dixit  dementia  nostra. 
Singulorum  versuum  elocutionum  sententiarum  haec  afferam  similia: 

Prop.  III,  6,23        Dum  nos  fata  sinunt,  oculos  satiemus  amore. 

=  Tib.  I,  1,69     Interea  dum  fata  sinunt,  iungamus  amores. 
Prop.  IV,  2i,33      Vellere  dum  cupias  albos  a  stirpe  capillos. 

=  Tib.  I,  8,45     Tollere  tum  cura  est  alhos  a  stirpe  capillos. 
Prop.  V,  6,5  ....     date  et  blandi  mihi  turis  honores. 

=  Tib.  I,  7,53     ....    tibi  dem  turis  honores. 
Prop.  V,  3,69  ....     conserva  foedera  lecti 

=  Tib.  I,  5,7     .     .     .    per  te  furtivi  foedera  lecti     ....     quaeso 


^)  Broukhusium    hanc   protulisse    coniecturam    oblivione    paene    obrutam    testatur    Huschkius 
(edid.  p.  46.) 

Prop.  IV,  14,2  Nec  veniet  sine  te  nox  vigilanda  mihi. 

=  Tib.  I,  2,78  ....     cum  fletu  nox  vigilanda  venit. 

Prop.  V,  4,23  Saepe  illa  immeritae  causata  est  omina  Lunae 

=  Tib.  I,  3,17  Aut  ego  causatus  aves  aut  omina  dira. 

Prop.  III,  22,8  Quicquid  iurarunt,  ventus  et  unda  rapit 

=  Tib.  I,  4,21.22 Veneris  peruiria  venti 

Irrita  per  terras  et  freta  summa  ferunt. 

Prop.  III,  7,15  Ergo  muneribus  quivis  mercatur  amorem? 

45  Haec  videam  rapidas  in  vanum  ferre  procellas, 

46  Quae  tibi  terra,  velim,  quae  tibi  f\at  aqua. 
=  Tib.  I,  9.11  Muneribus  meus  est  captus  puer.  at  deus  illa 

12     In  cinerem  et  liquidas  munera  vertat  aquas. 

Prop.  III,  18,15 teritur  robigine  mucro 

16     Ferreus  et  parvo  saepe  liquore  silex. 
,,     V,  5,20    Saxosamque  terat  sedula  culpa^)  viam. 
—  Tib.  I,  4,18     Longa  dies  molli  saxa  peredit  aqua. 

Prop.  III,  26,11       Nec  forma  aeternum 

=  Tib.  I,  4,36     Formae  non  ullam  fata  dedere  moram. 
Prop.  III,  2,17         Quid  tibi   (sc.   Amori)   iocundum   est  siccis   habitare   medullis? 
18        Si  pudor  est,  alio  iraice  tela  tua. 
=  Tib.  I,  6,3     Quid  tibi  saevitiae  mecum  est?  an  gloria  magna  est 
4    Insidias  homini  composuisse  deum'} 
Sed  haec  sufficiant.     Haec  omnia  si  perlustraveris  exempla,  invenies  omnes  imitationes  ex  Tibulli 
libro  prirao  desumptas  esse,  nullura  ex  secundo.     Unum    tamen»  Propertianum  exemplum  ad 
Tibulli  libri  secundi  locum  quendam  videtur  referendum.     Legimus  enim 

Prop.  V,  5,17 et  in  me 

18     Hippoman^^a  fetae  semina  legit  equae. 

Tib.  II,  4,57     Et  quod 

58     Hippomanes  cupidae  stillat  ab  inguine  equae. 
60     Mille  alias  herbas  misceat  illa,  bibam. 
His  autem  locis  uterque  poeta  Vergilium  imitatus  est,  apud  quera  legimus  Georg.  III,  280  sqq. 

Hic  demum 

■  .     .     ,     .     lentum  destillat  ab  inguine  virus 
Hippomanes ,  quod  saepe  malae  legere  novercae, 

Miscueruntque  herbas 

Itaque  cum  Kuttnero  non  consentire  non  possum  contendenti^)  Propertium  solum  Tibulli  librum 
primum  imitatum  esse.  Huic  si  id  addiderimus,  quod  Klemannus  demonstravit,  ^)  Lygdamum 
quoque  solum  Tibulli  librum  primum  imitatum  esse,  bis  duabus  ex  rebus  non  sine  aliqua  veri- 
similitudinis  specie  colligere  poterimus  his  poetis  TibuIIi  librum  secundum  non  notum  fuisse. 
Quod  si  ita  est,  Gruppii*)  sententia  vel  maxime  commendatur,  qui  gravibus  demonstrare  conatus 
est  argumentis  librum  secundum  a  Tibullo  morte  abrepto  imperfectum  relictum  esse. 


^)  lympha:  115,11. 

^)  De  Propertii  elocutione  quaestiones  (dissert.  Hal.)  thes. 

«)  1.  1.  p.  56. 

*)  „Die  romische  Elegie"  p.  65  sqq.    praecipue  p.  82.  83. 

No.  V)  ad  pag.  24. 

Figura  anaphorae  vv.  II,  6,23.24  interrupta  prima  est  causa,  cur  Guilelmo  Fischero  con- 
cedam  hoc  distichon  interpolatum  esse.  Sed  accedunt  alia  eaque  gravissima.  Versatur  poeta 
in  spei  vi  celebranda,  quae  plurimum  valeat  in  rebus  humanis.  lam  videamus,  quanam  ratione 
poeta  argumentetur.  Ac  primum,  quod  adfert,  exemplum  (v.v.  21.22)  ex  rustica  vita  petitum 
est,  qua  nulla  est  laborum  plenior  magisque  incertis  casibus  et  ancipiti  eventui  subiecta.  Terrae 
enim,  quamquam  mendax  esse  potest,  agricola  semina  credit  incertus,  utrum  ager  ea  neget  an 
reddat;  attamen  sperat  magno  faenore  solum  redditurum  esse  semina.  Porro  (vv.  25.26)  servum 
non  modo  pcr  se  laboriosum  opus  subire  coactum,  sed  etiam  inter  opus  valida  compede  vinctum 
adeo  spes  recreat  relevatque,  ut  huius  miserae  condicionis  prorsus  oblitus  ne  a  canendo 
quidem  desistere  possit.  Vides  igitur  exemplis  quam  gravissimis  adhibitis  atque  in  utroque 
disticho  gradatione  instituta  ingentem  vim  spei  clarissime  illustrari.  His  autem  distichis  ita 
comparatis  ineple  interpositi  sunt 

vv.  23.24  Haec  laqueo  volucres,  haec  captat  arundine  pisces, 
Cum  tenues  hamos  abdidit  ante  cihus. 
Gum  enim  illorum  distichorum  pentametri  quasi  cumulum  contineant  gradationis  atque  id  ipsum 
efferant,  quo  maxime  spei  vis  depingatur,  hoc  pentametro  docemur,  quo  modo  pisces  capiantur, 
id  quod  tum  demum  fieri  possit,  cum  antea  cibus  humos  abdiderit.  Quem  tandem  ad  finem 
hoc  omnino  dicitur,  quo  nil  potest  esse  ineptius!  Quid  hoc  ad  spei  vim  illustrandam'?  Dissenius  ^) 
quidem  hoc  addi  putat  „ut  intellegas,  quam  tenuis  spes  sit."  Sed  nonne  hoc  ipsum  toti  argu- 
mentationi,  in  qua  poeta  versatur,  adversa  fronte  repugnat?  Neque  enim  demonstraturus  est 
poeta,  quam  spes  sit  tenuis,  sed  quam  sit  fortis  atque  valida  quamvis  rebus  adversis.  Accedit 
offensio  gravissima.  Gum  enim  in  hexametro  (v.  23)  de  aucupio  pariter  ac  de  piscatione  dicatur, 
pentametri  verba  solorum  piscium  pertinent  ad  captationem;  hamis  nempe  volucres  capi  non 
solent.  —  Quibus  expositis  dubium  esse  nequit,  quin  hi  versus  ab  interpolatore  quodam  crassa 
Minerva  inserti  sint.  Desumpsit  autem  eos  deVs"''^!'^®  idem  argumentum  continente,  quod 
legimus  in  antholog.  lat.  No.  415  (ed.  Riese).  Qub^n  carmine  cum  invenisset  interpolator  hos 
versus  (20.21)  Captivus  duras  illa  s^mite  catenas 

Perfert  et  victus  vincere  posse  putat. 
et  v.  51   Sperat,  qui  curvo  sulcos  perrumpit  aratro. 
qui  similes  sunt  TibuIIi  vv.  25.26  et  20.21,  a  se  impetrare  non  potuit,  hos  quoque  versus  (53.54) 
Spes  hamis  pisces,  laqueo  captare  volucres 
Erudit.  ^ 

huic  elegiae  TibuUianae  ne  inculcaret. 


NB.  Sero  per  indices  cognovi  Rothsteinum  et  Leonhardum  item  de  Tihxdli  codicibus  dis~ 
putasse,  quorum  virorum  doctorum  dissertationes  mihi  adhuc  non  sunt  praesto. 


*)  comment.  p.  307 


PA 

6789 

W5 


Widder,  Fridericus 

De  Tibulli  codicum  fide 
atque  auctoritate 


PLEASE  DO  NOT  REMOVE 
CARDS  OR  SLIPS  FROM  THIS  POCKET 


UNIVERSITY  OF  TORONTO  LIBRARY 


